Халқаро бахшичилик фестивали халқ ижодининг нодир намуналарини авлодларга безавол етказади (фото) - Darakchi\nХалқаро бахшичилик фестивали халқ ижодининг нодир намуналарини авлодларга безавол етказади (фото)\nСИЁСАТ 07.04.2019, 23:57\nермиз шаҳрида Халқаро бахшичилик санъати фестивалининг тантанали очилиш маросими бўлиб ўтди.\nЎзбекистон Республикаси Президенти Шавкат Мирзиёев барчани Халқаро бахшичилик санъати фестивалининг тантанали очилиши билан муборакбод этди.\nТурли халқларнинг миллий ўзлигини, уларнинг тили ва ҳаёт тарзини, анъана ва урф-одатларини ифода этадиган бахшичилик санъати умумбашарий маданиятнинг узвий қисми сифатида барчамиз учун қадрлидир. Жаҳон маданий меросининг бу ўлмас асарлари бизга инсониятнинг наслу насаби, тарихий илдизлари, олижаноб идеаллари бир эканини, бинобарин, турли миллат ва элат вакилларининг келажак сари интилишлари ҳам муштарак эканини англатади, деди Шавкат Мирзиёев.\nТабрикда бугунги замон талаби ва қадриятлар ҳимояси, бахшилар ижоди ва олимларнинг вазифаси ҳақида долзарб фикрлар ҳам айтилди. «Фольклор санъати бу – инсониятнинг болалик қўшиғидир», «Бахшилар нафақат халқ ўтмишининг акс-садоси, айни пайтда бугунги куннинг ҳам жарангдор овозидир» деган сўзлар бутун анжуманнинг мазмун-моҳиятини ифодалагандек бўлди.\nБугунги глобаллашув замонига келиб ушбу тарихий санъат эътибордан четда қолди. Катта бахшилар кексайиб, кўп жойларда бу мерос унутилиб бораётган эди. Чунки эътибор, қизиқиш, рағбат йўқ эди.\nДавлатимиз раҳбари ташаббуси билан Сурхондарёда бахшичилик мактаби ташкил этилгани уни асраб-авайлаш, ёш авлодга етказиш учун яхши шароит яратди. 2018 йил 1 ноябрь куни бу соҳага доир яна бир тарихий қарор - Президентимизнинг «Халқаро бахшичилик санъати фестивалини ўтказиш тўғрисида»ги қарори қабул қилинди.\nТашкилий қўмита тузилиб, кенг кўламли тайёргарлик ишлари олиб борилди. Фестиваль иштирокчилари, хорижлик меҳмонлар ва томошабинлар учун зарур шароит яратилди.\nАнжуман ўтказиладиган майдон атрофи байрамона безатилган. Бахшичилик санъатига оид кўргазмалар, миллий соз ва либослар, ўтов ва сўзаналар, тасвирий ва амалий санъат асарлари, китоблар, альбомлар намойиши ташкил этилган.\nПрезидент Шавкат Мирзиёев очилиш маросимидан сўнг ушбу кўргазмалар билан танишди. Қорақалпоғистон ва барча вилоятлардан келган фольклор жамоаларнинг чиқишларини томоша қилди, халқ ҳунармандчилиги маҳсулотларини кўздан кечирди. Ижодкор ва ҳунармандлар билан суҳбатлашиб, келгуси ишларига муваффақият тилади.\nХалқаро бахшичилик санъати фестивали икки йилда бир марта ўтказилади, достончилик санъатини асраб-авайлаш ва кенг тарғиб қилиш, турли халқлар ўртасида дўстлик ва ижодий ҳамкорликни мустаҳкамлашга хизмат қилади.\nБу йил биринчи марта ўтказилаётган фестивалда 74 та мамлакатдан 160 дан зиёд вакиллар қатнашмоқда.\nТемир йўл тизимига хусусий капитални жалб этиш масаласи кўриб чиқилмоқда\nЎзбекистон учун ҳам, Евроиттифоқ учун ҳам муҳим бўлган учрашув ўтказилди\nПрезидентнинг крипто-активлар соҳасини ривожлантириш бўйича қарори муҳокамага қўйилди\n"Madaniyat va ma'rifat" телеканалида эфирга узатилган фильмда ишқий саҳна очиқ намойиш этилди (видео)\nЮртимиз бозорларида сотилаётган банандан коронавирус юқиши мумкин? ССВ ойдинлик киритди


05.07.2020 – Дарё уз Янгиликлар\n4 weeks ago\tЖаҳон Comments Off on Катта сиёсатдан сиёсий тутқунликкача. Колумбиялик айирмачилар қўлида олти йил азоб чеккан сиёсатчи Ингрид Бетанкурнинг тақдири\n«Колумбия инқилобий қуролли кучлари» (FARC) деб номланган исёнчи гуруҳ жангарилари томонидан олти ярим йил давомида ғайриинсоний шароитларда ушлаб турилган машҳур сиёсатчи Ингрид Бетанкур ўз биографик китобини «Ҳатто сукут ҳам қачондир тугайди» деб номлаган эди. У Колумбуия армиясининг махсус операцияси давомида озод қилинган эди. «Дарё» бу аёлнинг асир тушиши ва қутқариб …\n4 weeks ago\tЖаҳон Comments Off on БААда янги ҳукумат шакллантирилди\nФото: Reuters БАА бош вазири ва Дубай ҳукмдори Муҳаммад бин Рашид Ал-Мактум Twitterֹда ҳукуматда ўзгаришлар амалга оширилганини эълон қилди. Янги ҳукуматга ўз олдига қўйилган вазифаларни, жумладан рақамли иқтисодиётни ривожлантиришни амалга ошириш учун бир йил вақт берилади. Коронавирус пандемияси оқибатларини енгишга ёрдам бериши керак бўлган ҳукуматнинг қайта шакллантирилиши ҳақида июнда эълон …\n4 weeks ago\tСпорт Comments Off on Месси яна кетмоқчими? Бу ҳақда нималар маълум\nАргентиналик футболчи билан нималар бўлмоқда, «Барселона» сардорининг келажаги бўйича қандай хабарлар тарқалди. Фото: Getty Images Нима бўлди? Fox Sport телекомпаниясининг аргентиналик журналисти Кристиан Мартин «Барселона» ҳужумчиси Лионель Месси «Манчестер Сити»га ўтиши мумкинлиги ҳақида хабар берди. «Сўнгги хабарлар. Месси «Барселона»дан кетиши ва «Манчестер Сити»га ўтиши мумкин. Бу чиндан амалга ошиши мумкин. Буни …\n4 weeks ago\tЖамият Comments Off on Навоий кўчанинг Лабзакдан Сақичмонгача бўлган қисмида таъмирлаш ишлари амалга оширилади\nТошкент шаҳри марказидаги кўчаларда таъмирлаш ишлари амалга оширилади. Бу ҳақда пойтахт ҳокимлиги матбуот хизмати хабар қилган. Хабар қилинишича, 6 июль куни соат 08:00 га қадар Алишер Навоий кўчасининг Лабзак кўчасидан Сақичмон кўчасигача бўлган қисмидаги йўлда таъмирлаш ишлари олиб борилади. Қайд этилишича, мазкур йўналишда йўл қатнов қисмининг фақат битта чизиғи автомобиллар …


Қамашида 20 миллион евролик қурилиш моллари...\n09.02.2019 10:16 0 362\nЎзбекистон-Озарбайжон бизнес форуми доирасида Қашқадарё вилояти ҳокими ўринбосари Ойбек Шагазатов ҳамда «Матанат А» компанияси вице-президент Майс Гасимов томонидан шартнома имзоланди. Унга кўра, «Матанат А» компанияси томонидан Қамаши туманига 20 миллион евролик тўғридан-тўғри сармоя киритилиб, қуруқ қурилиш аралашмалари, гипс буюмлари, гипс блоклари ва панеллари ишлаб чиқарадиган замонавий завод барпо этилади.\n«Матанат А» компанияси цемент ва гипс асосидаги қуруқ қурилиш аралашмалари ишлаб чиқаришга ихтисослашган минтақадаги етакчи тузилмаларидан бири саналади. Озарбайжонда экологик тоза ва зарарли бўлмаган қурилиш материалларини ишлаб чиқариш борасида илғор.\nКомпания замонавий ускуна ва технологияларнинг инновацион турлари билан жиҳозланган.\nШунингдек, ушбу нуфузли муассаса Европанинг қатор давлатлари, жумладан, Россия ва Туркияда ҳам қатор корхона ва заводларга эгалик қилади.\nинвестиция Озарбайжон Қамаши


"Пахтакор" - "Олмалиқ": 20-учрашув арафасида\n7 ноябрь, 2017, 12:31\nМазкур ўйин "Пахтакор" учун жорий мавсумдаги сўнгги уй беллашувига айланади. Шу сабабли футболчилар мухлисларни хурсанд этишга астойдил ҳаракат қилишади. Жамоалар миллий чемпионатларда ўзаро 19 учрашувда тўқнаш келишган.\n"Пахтакор" ҳисобида 13 ғалаба, 2 дуранг ва 4 мағлубият мавжуд. Рақиб дарвозаси 28 бор ишғол этилиб, 12 тўп ўтказиб юборилган. Тошкентдаги ўйинларда 6 ғалаба, 2 дуранг ва 1 мағлубият қайд этилган.\nМазкур ўйинга ташриф буюрган мухлислар кўплаб совғаларга эга чиқиши ва уларни жаҳон футболи афсонаси, “Барселона” клубининг собиқ ҳимоячиси Карлес Пуйолдан қабул қилиши мумкин. У ишқибозларга футбол тўплари ва футболкаларни тақдим этади.\nКарлес Пуйоль ташриф буюрадиган ўйинни ким бошқаради ёхуд 28-тур ҳакамлари маълум\nЎйинни Аҳрол Рисқуллаев бошқаради. У олий лигада илк марта жамоамиз иштирокидаги учрашувда ишлайди.\n"ПАХТАКОР" - "ОЛМАЛИҚ"\nҲакамлар: Аҳрол Рисқуллаев (Тошкент), Бобур Қодиров (Бухоро), Абдураҳмон Қўлдошев (Бухоро), Элёр Турсунов (Бухоро).\nНазоратчи: Иброҳим Шарипов (Бухоро).\nПФЛ вакили: Бахтиёр Маметов.\nУчрашувдан аввал ишқибозлар учун кўнгилочар дастур ташкил этилади. 9 ноябрь, пайшанба куни 16:00да бошланадиган дастурдан сўнг жамоалар майдонга тушиб, 17:00да ўйинни бошлаб беришади.


Тожикистон афғон қочқинларининг катта оқимини қабул қилолмайди. Душанбе нимадан норози? | Qalampir.uz\nОлам\t02 Сентябрь 11:39 6212\nСўнгги 20 йилда ҳеч бир халқаро ташкилот Тожикистонга Афғонистондан қочқинларни қабул қилиш учун инфратузилмани шакллантиришга ёрдам бермаган. Тожикистон Ички ишлар вазири Рамазон Раҳимзода кеча, 1 сентябрь куни БМТнинг қочқинлар бўйича олий комиссарлиги (UNHCR) вакили Мулугета Зевди билан учрашувда маълум қилди.\nМулоқот чоғида эҳтимолий афғон қочқинларини Тожикистон ҳудудига жойлаштириш масаласи муҳокама қилинган.\nРамазон Раҳимзоданинг айтишича, фақат охирги 15 йил ичида Тожикистон Афғонистондан 15 мингдан ортиқ қочқинни қабул қилган ва “Толибон” Қобулда ҳокимиятни қўлга киритганидан сўнг, 5 мингга яқин афғон ҳарбийлари тожик-афғон давлат чегарасини кесиб ўтган. Бироқ, афғон аскарлари ва офицерлари Тожикистон ҳудудида бир ҳафта бўлгач, ватанига қайтарилган.\nТожикистон ИИВ раҳбарининг сўзларига кўра, бугунги кунд тожик-афғон чегарасида Тожикистонга ўтмоқчи бўлган 80 га яқин оила тўпланган.\n“Толибон” келганидан бери Aфғонистонда юзага келган беқарорлик террорчилар, қурол-яроғ, ўқ-дорилар ва гиёҳванд моддаларнинг Тожикистонга кириб келиш эҳтимолини оширади”, деган Раҳимзода.\nШу билан бирга, вазир Тожикистон афғон қочқинларини қабул қилиш ва жойлаштириш учун Жайҳун, Шаҳритсун, Фархор, Шохин ва Тоғли Бадахшон афтоном вилоятидан 70 гектар ер ажратганини қўшимча қилган.\nРаҳимзоданинг таъкидлашича, халқаро ташкилотлар Тожикистон ҳукуматининг бу ерларда инфратузилма яратиш ҳақидаги сўровларига жавоб бермаяпти.\nВазирнинг таъкидлашича, ўтган 20 йил мобайнида ҳеч бир халқаро ташкилот Тожикистонга Aфғонистондан потенциал қочқинларни қабул қилиш учун инфратузилма яратишда ёрдам бермаган.\n“Шу сабабдан Тожикистон бугунги кунда афғон қочқинларининг катта оқимини қабул қила олмайди”, деган ИИВ раҳбари.\nУ БМТнинг қочқинлар бошқармасига зудлик билан Тожикистонга Хатлон вилояти Жайҳун тумани ҳудудида жойлашган қочқинларни қабул қилиш ва жойлаштириш марказини таъмирлашда ёрдам беришни таклиф қилган.\nҲозирда фақатгина Панжшер вилояти толиблар ҳокимиятини тан олмаяпти. Вилоятда "Толибон"га қарши кучлар йиғилмоқда. Уларга эса машҳур\n16 Сентябрь 16:03 36900\n15 Сентябрь 14:50 36394\n15 Сентябрь 19:38 35866\n15 Сентябрь 12:29 26131\n16 Сентябрь 10:33 25827


Маҳаллийлаштириш лойиҳасига кўра, Damas ва Labo автомобилларининг 28 фоиз эҳтиёт қисми ўзлаштирилади ва бу автомобиль таннархи арзонлашишига олиб келади.\nUzAutoMotors маҳаллийлаштириш режасига мувофиқ, Damas ва Labo автомобилларининг 277 та бутловчи қисмлари маҳаллийлаштирилмоқда, деб хабар беради Kun.uz мухбири.\n«Ўзавтосаноат» қошидаги R&D маркази муҳандиси Фикрат Умировнинг маълум қилишича, UzAutoMotors маҳаллийлаштириш режасига мувофиқ, Damas ва Labo автомобилларининг деталларини 3D сканер қилиб, 2D ва 3D чизмалари ишлаб чиқилди. Чизмалар асосида штамплаш, қолипларни тайёрлаш жараёни кетмоқда. Бу импорт ўрнини босувчи деталлар ишлаб чиқаришни кенгайтиришга замин яратади.\nЮқоридаги лойиҳа қиймати 938 млн сўмга тенг бўлиб, ушбу лойиҳа натижасида маҳаллийлаштирилган деталлар сони 277 тага етди. Шунингдек, ушбу деталларнинг автомобиль таннархига нисбати 28 фоизни ташкил этмоқда.\n“Янги цех ва заводлар ишга туширилиши туфайли аҳоли бандлик даражаси ошади. Маҳаллийлаштириш даражаси ўсиши асносида машина таннархини туширишга эришиш ишлари олиб борилмоқда”, – деди Фикрат Умиров 29 октябрь куни Инновацион ривожланиш вазирлигида бўлиб ўтган “Автомобилсозликдаги долзарб муаммолар ва инновациялар” мавзусидаги семинарда.\nЭслатиб ўтамиз, “Ўзавтосаноат” қошидаги R&D марказининг асосий мақсад ва вазифаси автомобилсозлик ва техника соҳаларида муҳандислик ечимларини тақдим этиш ҳисобланади.\n07:07 / 02.05.2020\nҚозоғистонда Chevrolet Labo негизида дезинфекцияловчи автомобиллар ишлаб чиқарилиши йўлга қўйилди


Материалы за Yanvar 2019 года » OAK\nOAK sayti » Материалы за Yanvar 2019 года\nАбдашимов Зафар Бахтияровичнинг фалсафа доктори (РhD) диссертацияси ҳимояси ҳақида эълон\nДиссертация мавзуси, ихтисослик шифри (илмий даража бериладиган фан тармоғи номи): «Неврологик беморларда ишлатиладиган яллиғланишга қарши ностероид дори воситалари ва анальгетикларнинг фармакоэпидемиологияси», 14.00.17–Фармакология ва клиник фармакология (тиббиёт фанлари).\nДиссертация мавзуси рўйхатга олинган рақам: В2017.3.PhD/Tib357.\nИлмий раҳбар: Даминова Лола Тургунпулатовна, тиббиёт фанлари доктори, профессор.\nРасмий оппонентлар: Хамраев Аброр Асрорович, тиббиёт фанлари доктори, профессор; Каримов Мирвосит Мирвосикович, тиббиёт фанлари доктори, профессор.\nЕтакчи ташкилот: А.И.Евдокимов номли Москва давлат тиббий-стоматология университети.\nАскаров Пулат Азадовичнинг фалсафа доктори (PhD) диссертацияси ҳимояси ҳақида эълон\nДиссертация мавзуси, ихтисослик шифри (илмий даража бериладиган фан тармоғи номи): «Ўт йўллари «янги» жароҳатлари хирургиясида омиллар таҳлили», 14.00.27–Хирургия (тиббиёт фанлари).\nДиссертация мавзуси рўйхатга олинган рақам: B2018.1.PhD/Tib511.\nИлмий раҳбар: Акбаров Миршавкат Миралимович,тиббиёт фанлари доктори.\nЕтакчи ташкилот: А.Н. Сизганов номидаги Миллий хирургия илмий маркази АЖ (Қозоғистон Республикаси).\nЕрниязова Сарбиназ Мусаевнанинг фалсафа доктори (PhD) диссертацияси ҳимояси ҳақида эълон\nДиссертация мавзуси, ихтисослик шифри (илмий даража бериладиган фан тармоғи номи): «Қорақалпоғистан Республикаси Жўқорғи Кенгеси ва Вазирлар Кенгаши ўзаро муносабатларининг конституциявий-ҳуқуқий асослари», 12.00.02–Конституциявий ҳуқуқ. Маъмурий ҳуқуқ. Молия ва божхона ҳуқуқи (юридик фанлар).\nДиссертация мавзуси рўйхатга олинган рақам: B2019.1.PhD/Yu183.\nРасмий оппонентлар: Турсунов Ахтам Саломович, юридик фанлар доктори, профессор; Халимов Хакимбай Аширович, юридик фанлар номзоди.\nРажабов Дилшод Зариповичнинг филология фанлари доктори (DSc) диссертацияси ҳимояси ҳақида эълон\nДиссертация мавзуси, ихтисослик шифри (илмий даража бериладиган фан тармоғи номи): «Ўзбек халқ қўшиқлари тузилиши: композиция ва образлилик», 10.00.08–Фольклоршунослик (филология фанлари ).\nДиссертация мавзуси рўйхатга олинган рақам: B2014.3-4.Fil164.\nИлмий маслаҳатчи: Ўраева Дармоной Саидахмедовна, филология фанлари доктори, профессор.\nИК фаолият кўрсатаётган муассаса (муассасалар) номи, ИК рақами: Ўзбек тили, адабиёт ва фольклори институти, DSc.30.08.2018.Fil.46.02.\nРасмий оппонентлар: Эшонқулов Жаббор, филология фанлари доктори; Ёрматов Исомиддин, филология фанлари доктори; Ёқуббекова Мунаввара, филология фанлари доктори.\nЎринбаева Дилбар Базаровнанинг фан доктори (DSc) диссертацияси ҳимояси ҳақида эълон\nДиссертация мавзуси, ихтисослик шифри (илмий даража бериладиган фан тармоғи номи): «Халқ оғзаки ижоди: жанрий-лисоний ва лингвостатистик тадқиқ муаммолари», 10.00.01–Ўзбек тили (филология фанлари).\nДиссертация мавзуси рўйхатга олинган рақам: B2017.1.DSc/Fil10.\nРасмий оппонентлар: Маматов Абдуғафур Эшонқулович, филология фанлари доктори, профессор; Муҳамедова Саодат Ходойбердиевна, филология фанлари доктори, профессор; Айимбетов Максет Куллиевич, филология фанлари доктори, профессор.\nУмаров Шукурилло Хурсанмуродовичнинг фалсафа доктори (PhD) диссертацияси ҳимояси ҳақида эълон\nДиссертация мавзуси, ихтисослик шифри (илмий даража бериладиган фан тармоғи номи): “Абдулҳамид Кеший илмий меросининг VIII–IX асрларда Мовароуннаҳр ҳадис илми ривожидаги ўрни”, 24.00.02 – Қуръоншунослик. Ҳадисшунослик(тарих фанлари).\nДиссертация мавзуси рўйхатга олинган рақам: B2018.1.PhD/Tar53\nИлмий раҳбар: Уватов Убайдулло Муродович, тарих фанлари доктори, профессор.\nРасмий оппонентлар:Имомназаров Муҳаммаджон Султонович, филология фанлари доктори, профессор; Қориев Одил Аҳмаджонович, тарих фанлари номзоди.\nЗиёдуллаев Музаффар Зиёдуллаевичнинг фан доктори (DSc) диссертацияси ҳимояси ҳақида эълон\nДиссертация мавзуси, ихтисослик шифри (илмий даража бериладиган фан тармоғи номи): «Ички ишлар органларининг таянч пунктларини бошқаришни такомиллаштириш», 12.00.02–Конституциявий ҳуқуқ. Маъмурий ҳуқуқ. Молия ва божхона ҳуқуқи (юридик фанлар).\nДиссертация мавзуси рўйхатга олинган рақам: В2019.1.DSc/Yu93.\nРасмий оппонентлар: Джалилов Шухрат Илхамович, юридик фанлар доктори, профессор; Одилқориев Хожимурод Тўхтамуродович, юридик фанлар доктори, профессор; Рўзиев Зафар Райимович, юридик фанлар доктори, доцент.\nЮлдашев Джахонгир Хайитовичнинг фалсафа доктори (PhD) диссертацияси ҳимояси ҳақида эълон\nДиссертация мавзуси, ихтисослик шифри (илмий даража бериладиган фан тармоғи номи): «Ўзбекистон Республикаси паспорт тизимини такомиллаштиришнинг назарий-ҳуқуқий жиҳатлари», 12.00.02–Конституциявий ҳуқуқ. Маъмурий ҳуқуқ. Молия ва божхона ҳуқуқи (юридик фанлар).\nДиссертация мавзуси рўйхатга олинган рақам: В2019.1.PhD/Yu235.\nРасмий оппонентлар: Рузметов Хайрулло Ибодуллаевич, юридик фанлар доктори; Хожиев Эркин Туйгунович, юридик фанлар номзоди, доцент.\nBatafsil Ko'rishlar: 142\nМахмудов Алишер Абдусалимовичнинг фалсафа доктори (PhD)диссертацияси ҳимояси ҳақида эълон\nДиссертация мавзуси, ихтисослик шифри (илмий даража бериладиган фан тармоғи номи): «Ўзбекистон Республикасида маҳаллий вакиллик органларининг назорат фаолиятини такомиллаштириш», 12.00.02–Конституциявий ҳуқуқ. Маъмурий ҳуқуқ. Молия ва божхона ҳуқуқи (юридик фанлар).\nДиссертация мавзуси рўйхатга олинган рақам: В2017.3.PhD/Yu73.\nИлмий раҳбар: Туляганов Абдуманноп Абдужаббарович, юридик фанлар доктори, доцент.\nРасмий оппонентлар: Рузметов Хайрулло Ибодуллаевич, юридик фанлар доктори; Хайитов Хушвақт Сапарбаевич, юридик фанлар номзоди, доцент.\nБекчанов Даврон Машариповичнинг фалсафа доктори (PhD) диссертацияси ҳимояси ҳақида эълон\nДиссертация мавзуси, ихтисослик шифри (илмий даража бериладиган фан тармоғи номи): «Маҳаллий давлат ҳокимияти органлари томонидан тадбиркорлик фаолиятини ривожлантиришнинг ҳуқуқий асосларини такомиллаштириш (Ўзбекистон ва Япония мисолида)», 12.00.02–Конституциявий ҳуқуқ. Маъмурий ҳуқуқ. Молия ва божхона ҳуқуқи (юридик фанлар).\nДиссертация мавзуси рўйхатга олинган рақам: В2017.1.PhD/Yu4.\nИлмий раҳбар: Рузметов Хайрулло Ибодуллаевич, юридик фанлар доктори.\nРасмий оппонентлар: Исмаилова Гулноза Сайдиганиходжаевна, юридик фанлар доктори; Отахонов Фозилжон Хайдарович, юридик фанлар номзоди, доцент.


19.06.20 16:39\tmsk\nТанзила Нарбаева. Senat.uz сайти фотосурати\nЎзбекистонда сенаторлар ижтимоий тармоқлардан ўрнак олган ҳолда мавжуд долзарб муаммоларни фаолроқ муҳокама қилишлари керак. Олий Мажлис Сенати раиси Танзила Нарбаева 19 июнда ўтган бешинчи ялпи мажлис давомида ўз нутқида мана шу ҳақда сўз юритди, деб хабар беради Gazeta.uz нашри.\nТанзила Нарбаева жойлардаги сенаторларнинг жамиятда рўй бераётган жараёнлар ва қизғин муҳокама қилинаётган масалаларни жим кузатишини, шунингдек, депутатларнинг халқ билан мулоқотга киришмаслиги, уларнинг одамлардан ўзини олиб қочишини танқид қилди. ««Ижтимоий тармоқларга кириб кўринг, ҳар куни бир муаммо, ички ишлар ходими кимнидир калтаклаган, у ўлиб қолган, қайсидир ҳоким тадбиркорни қийнаган, кимлардир мажбурий меҳнатга жалб қилинган, қаердадир фирибгарлар одамларни оммавий алдаган, чегара ҳудудлардаги аҳолида йиллар давомида тўпланиб қолган муаммолар қийнаб келган. Мана шундай ҳолатларни яна кўплаб санаш мумкин. Бундай муаммоларни ҳамма муҳокама қилади, муносабат билдиради, хулосаларини айтади», — дейди Сенат раиси.\n«Яхшиямки ижтимоий тармоқлар бор экан, бизга ҳамма масалаларни очиқ-ойдин кўрсатиб бермоқда, — дея хурсанд бўлади раис. — Муаммолар кўтарилган жойда эса ҳамон масъул раҳбар ёки сенторлар, депутатларнинг халқ билан мулоқотга киришмаслиги, уларнинг одамлардан ўзини олиб қочиши кузатилмоқда», — дейди Танзила Нарбаева. Бундан олдин ижтимоий тармоқларнинг муҳимлигига президент Шавкат Мирзиёев эътибор қаратганди. Жумладан, у Хоразм вилояти ҳокими Фарҳод Эрмановни ноқонуний уй бузишларда танқид қиларкан, ҳокимларнинг бундай ишларидан ижтимоий тармоқларда президент обрўсига путур етишини айтиб ўтганди. «Мен ва сен олиб бораётган сиёсатга нисбатан одамларнинг ёзган шарҳларини ўқи. Агар уйларни бузишни билмасанг, нега унда бунга қўл урасан? Изоҳларга эътибор бер. Бош вазирнинг сурати турибди, ҳамма президентни сўкяпти. Сен ва сенинг одамларинг менга қарши мана шундай норозиликларни келтириб чиқаряпсизлар», — деганди Мирзиёев.


Зафар Мусабоев: "Ғофуров ё Волковга имкон бериш керак эди" » Lochinlar.UZ\n» Интервью » Зафар Мусабоев: "Ғофуров ё Волковга имкон бериш керак эди"\nЗафар Мусабоев: "Ғофуров ё Волковга имкон бериш керак эди"\nБундан роппа-роса йигирма йил аввал «Навбаҳор» жамоаси ўз тарихида ягона бўлиб турган мамлакат чемпионлигига эришганди. Ўша йили Виктор Жалилов бош мураббийлигида Наманганда ажойиб жамоа ташкил этилган эди. Мавсумни кўтаринки руҳда ўтказган «Навбаҳор» футболчилари якунда тарихий чемпионликни қўлга киритишганди. Шонли жамоа таркибида тажрибали ҳужумчи Зафар Мусабоев ҳам бўлган. Бугунги кунда Зафар аканинг нима билан банд эканлиги бизни қизиқтирди. Ўйлаймизки, бу сиз учун ҳам қизиқ мавзу.\n- Зафар ака, сизни ўрта авлод футбол мухлислари жуда яхши билишади. Лекин футболчилик фаолиятингизни якунлаганингиздан сўнг бироз ўзингизнинг севимли касбингиздан йироқлашгандек таассурот қолдирдингиз. Бугунги кунда нималар билан бандсиз? Футболдамисиз?\n- Афсуски, йўқ. Умуман бошқа соҳада фаолиятим давом этяпти. Тадбиркорлик билан шуғулланяпман. Шу орқали қора қозонимиз қайнаб турибди (кулади).\n- Футболни соғинмадингизми?\n- Албатта, соғинаман. Чортоқ туманида ўзим ташкил қилган жамоа бор. Айни пайт вилоят чемпионатининг 2-лигасида иштирок этяпти.\n- Жамоангизнинг натижалари қандай? Бу борада сизга ким ёрдам беряпти?\n- Устозим яқингача ёрдам бериб келгандилар. Аллоҳ раҳматига олсин, февраль ойида оламдан ўтдилар. Уларнинг исм-шарифлари Абдулло Жўрабоев. Чортоқдан етишиб чиққан ягона мураббий эдилар. Жуда ҳам кўп шогирдларни тарбиялаганлар. Улар орасида Тоҳир Мадраҳимов, Рашид Ғофуров, Муҳиддин Ортиқов, Обид Жўрабоев, Мирзоҳид Ғофуров, Анвар ва Аъзам Ҳафизов, Ғиёс Комилов каби футболчиларни алоҳида айтиш мумкин. Бундан ташқари, 1-лига жамоаларида ҳам кўплаб шогирдлари тўп суришяпти.\n- Зафар ака, бир пайтлар ўзингиз ўйнаган ва чемпион бўлган «Навбаҳор» жамоасининг бугунги таркиб иштирокидаги ўйинларини бевосита стадиондан кузатяпсизми?\n- Бўлмасам-чи. Дўстларим тинч қўйишмайди. Бормасликнинг сира ҳам иложи йўқ.\n- Охирги марта қайси ўйинга бордингиз?\n- Бу йил ҳисобидан фақат «Металлург» ва «Бунёдкор» жамоаларига қарши кечган ўйинларни бевосита стадиондан кўриш учун бора олмадим. Рамазон ойи бўлгани учун вақт нуқтаи назаридан имкониятларим чекланиб қолди. Қолган барча учрашувларни, шу жумладан, кубок баҳсларини ҳам марказий стадиондан кузатдим.\n- Бу йилги мавсумнинг биринчи даврасида «Навбаҳор» жамоаси мураббийлар алмашиши бўйича ўзига хос рекорд ўрнатди. Бу қўнимсизликнинг асл сабаблари нимада, деб ўйлайсиз? Балки мураббийга ишлаш учун озгина вақт ва имконият бериш керакмикан?\n- Шу зайлда юқори темпда мураббийлар алмаштирилаверса, жамоа бўладими? Рашид Ғофуровга камида бир йил вақт бериш керак эди. Мен Рашидни яқиндан билганим учун шундай деяпман. Ҳали жамоадагилар билан яқиндан танишиб олишга улгурмай, уни бўшатишди. Ғофуровга вақт беришганида, у натижа кўрсата оларди. Ёки бўлмаса, Александр Волковга ҳам мавсум охиригача имконият бериш керак эди. Бундан кейин ҳам мураббийлар мана шу тарзда алмаштирилаверса, «Навбаҳор»да ҳеч нарса ўзгармайди.\n- Мураббий сифатида катталар жамоасида ишлаш ниятингиз йўқми?\n- Йўқ. Айни дамда ўз ишим бор. Юқорида айтиб ўтганимдек, бир неча йилдан бери тадбиркорлик билан шуғулланиб келяпман. Ҳар бир инсон ўз севган касбини қилгани яхши, деб ўйлайман. Қолаверса, оиламиз катта. Мен ягона ўғил фарзандман. Беш нафар синглим бор. Раҳматли отам бу дунёни эрта тарк этганлар. Фарзандлар тарбияси, уларни турмушга бериш билан шуғулланиш менинг зиммамга юкланганди. Шукурки, бугунга келиб сингилларимнинг барини узатиб бўлдик. Улар ўз оилалари билан бахтли ҳаёт кечиришяпти. Афсуски, отам уларнинг камоли ва бахтини кўра олмадилар. Ҳаёт синовлари ва ташвишлари сабаб футболдан ўзим истамаган ҳолда йироқлашишга мажбур бўлганман.\n- «Навбаҳор»га бу йилги мавсумда нима етишмаяпти, деб ўйлайсиз? Ўзингиз учун таҳлил қилиб кўрдингизми?\n- Менимча, вақт керак, холос. Жамоа деярли нолдан шакллантирилди. Жамоавий ўйиннинг йўқлиги панд беряпти. Мураббийларга озгина вақт берилганида, балки ишлар яхши томонга ўзгариб кетармиди, деб ўйлаб қоламан. Кейин мавсумлар оралиғида селекция ҳам суст даражада бўлган.\n- Зафар ака, бу йил «Навбаҳор» жамоасининг тарихий чемпионлигига 20 йил тўлади. Ўша шонли жамоанинг ғалабаси сири нимада эди?\n- 1996 йилги мавсумда ҳақиқатан наманганлик мухлисларга ажойиб онларни туҳфа этгандик. Энг катта ютуғимиз - жамоамиздаги аҳиллик эди. Бир-биримизни кўз қарашидаёқ тушунардик. Бу шунчаки, баландпарвоз сўзлар эмас, фикримни қолган жамоадошларим ҳам тасдиқлашади. Бир нарсани айтишим керак, «Навбаҳор»нинг тарихий ютуғида раҳматли Ҳакимжон ака Ҳошимовнинг хизматлари чексиз бўлган. У киши ҳақиқий футбол фидойиси эдилар. Миллионлар ўйини деганда оилаларини ҳам эсдан чиқариб юборардилар. «Навбаҳор» таркибини, умуман, жамоани сақлаб қолиб, уни кучайтиришга айнан Ҳошимжон ака сабабчи бўлгандилар. Бу саъй-ҳаракатлар 1996 йилда натижасини берган. Ўша йили Фарҳод Магометов, Геннадий Денисов каби тажрибали футболчилар жамоага жалб этилганди. Олег Шацких, Тоҳир Мадраҳимов, Абдуқаҳҳор Маъруфалиев, Илҳом Шарипов сингари етакчилар юқори савияда ўйин намойиш этишган. Деярли 40-50 фоиз ўйинчилар терма жамоа шарафини ҳам ҳимоя қилишарди. Ўша йиллари биз учун асосий рақиб «Нефтчи» ҳисобланарди. «Водий дербиси»га қизиқиш жамоалар турнир жадвалининг қайси поғонасини эгаллаб турганлигидан қатъий назар, юқори бўларди. 1996 йилги мавсумда бу икки клуб ўзаро ўйинларда биттадан ғалабага эришишган. Намангандаги учрашувда биз 1:0 ҳисобида муваффақият қозонгандик. Фарғонада кечган ўйинда эса «Нефтчи» 2:1 ҳисобида зафар қучганди. Шунга қарамай, чемпионат якунида олтин медаллар бизга насиб этган. Қаранг, ўшанда дунёга келган гўдак бу йил 20 ёшга тўлади. Айни навқирон ва майдонда жавлон уриб футбол ўйнайдиган ёш. Бугунги авлод вакилларини кўриб, ўша ўзимиз ўйнаган даврлар ёдимга тушиб кетди.\nКамолиддин АЛИМОВ суҳбатлашдискачать dle 10.4фильмы бесплатно


Таҳликали ҳаёт | Дадахон Ҳасан дунёси\n← Дадахон Ҳасан: “Мен бор-йўғи қўшиқ айтган эдим, холос…”\nЮсуф Жума шарафига →\nДадахон Ҳасанов билан журналист Юсуф Расул суҳбати\nДадахон Ҳасанов қачон, қаерда, қандай оилада таваллуд топган? Қаерда, кимлар билан ўқиган? Санъатга, сиёсатга қандай кириб келган?\nЮсуф Расул; Дадахон Ҳасанов ўзбек халқининг севимли ҳофизи, эрк ва озодлик куйчиси, ўтюрак шоир…Дадахон Ҳасанов ўзбек мухолифатининг отаси, “Бирлик” халқ ҳаракатининг асосчиси… Сизга бериладиган таърифу таснифлар шу қадар кўп, бироқ кўпчилик\nДадахон Ҳасановнинг шаҳсий ҳаёти, унинг қандай оилада камол топганини яхши билмайди. Суҳбатимизни дастлаб, ўзингизни болалик чоғларингиздан бошласак…\nДадахон Ҳасанов: Мен 1941 йил ноябр ойида (паспортимга 15 март деб янглиш ёзилган) Фарғона вилоятининг Олтиариқ туманидаги Арабхона қишлоғида оддий деҳқон оиласида туғилганман. Қишлоғимиз яқинида араблар тепалиги деган бир жой бор, шу боис мен туғилган жой шу ном билан атаб келинади. Отамнинг исму шарифи Ҳасанов Шокир, онам Ҳасанова Қумринисо эдилар. Отам Қўқондаги механизация билим юртини тамомлаган, ўша пайтдаги жамоа хўжалигида олдин мироб, кейинчалик ҳосилот бўлиб ишлаганлар.Отам бир муддат жамоа хўжалиги раиси ўринбосари бўлганлар, охирги йилларда Олтиариқ туман сув хўжалиги бошлиғи вазифасида ишлаганлар.Немис фашист босқинчилари СССРга бостириб кирганда, отам 1942 йилнинг октябрь ойида урушга кетиб қайтиб келмаганлар. Кейинчалик эшитсам, Россия ўлкасидаги шимолий-шарқий фронтда хизмат қилган эканлар. 1943 йилнинг 15 мартида “Великий” Новгород шаҳри яқинидаги Залуга райони, Шатова қишлоғида ҳалок бўлганлар.Отам вафот этганларида мен эндигина, икки ёшга тўлган мурғаккина чақалоқ бўлганман.\nЮ.Р. Дадахон Ҳасановда шеъриятга, санъатга меҳр қачондан бошланган?\nДадахон Ҳасанов: 1961 йилнинг охирида биз ўзимиз ўқиб юрган Тошкент Давлат Университетининг журналистика факультетида “Ҳамзачилар” ижодий уюшмасини ташкил қилдик. Биз ўшанда ҳаммамиз Ҳамзага айланиб қолсак, деган орзу билан уюшма тузганмиз. Уюшмага факультет талабалари қатнашарди. “Ҳамза” деган деворий газета ҳам ташкил қилгандик. Унда совет даврига қарши руҳдаги шеър ва мақолалар чиқарди. Газетани шоир Файзи Шоҳисмоил тайёрларди. Мен Уюшмага маданият ва маърифий ишлар бўйича раис ўринбосари эдим. Деворий газета олти ой мобайнида чиқиб турди.Бизнинг уюшмамизда совет даврига тўғри келмайдиган , совет матбуоти босмайдиган тарихий, адабий асарлар, қатағон қилинган шоирлар, ёзувчилар асарлари муҳокама қилинарди. Аҳмад Алиев деган ўқитувчимиз, яқинда қамоқдан чиққан эди. У киши бизга баъзида қатағон даври адабиёти ҳақида гапириб қоларди. Биз ҳам тилимиз қичиб, саволлар берверардик.Ўша пайтда ҳамма жойда, жумладан домлалар орасида ҳам КГБ агентлари бор эди. 1962 йилнинг ўрталари эди, бир куни ўқишдан сўнг кинога кириб, кеч соат ўн бирларда ижарадаги уйимга қайтаётганимда , уч киши мени қўлларимни боғлаб, машинага босиб олиб кетишди. Улардан иккитаси рус, бири татар эди. Олдинига татар йигит мен билан суҳбатлашди. Қўлида суратим, “Сен Дадаҳон Ҳасанмисан? Университетда ўқийсанми?” деб сўради. “Ҳа!” деганимда, “Юр, машинага ўтир!”, деб, кўзларимни боғлаб қаёққадир олиб кетишди. Уч кун қоронғу бир хонада ётдим. Фақат ҳар куни бир марта карам шўрва беришарди. Учинчи куни мени роса урушди ўша хонада. “Агар яна “Ҳамзачилар” Уюшмасига қатнашсанг, пешонангдан отамиз!”, дея пешонамга пистолет тирашди. Кейин мени, яна қўлларимни боғлаб уйга олиб бориб ташлашди.Университетга боргач, мени олиб кетганлар КГБ одамлари эканлигини билдим. Кейин маълум бўлишича, Уюшма раиси Собир Холбековни ҳам олиб кетиб, 15 кун сўроқ қилишган экан.Шундан сўнг Уюшма фаолияти тўхтади. Аъзо талабалар тарқатиб юборилди. Бироқ, ҳеч ким ўқишдан ҳайдалмади.Ўша пайтда, академик Обид Содиқов Университет ректори эди. У бизни ёшликка, соддаликка йўйиб ҳимоя қилган бўлса керак…”Ҳамзачилар” Уюшмасига Тошкентдаги “Ғунча” кинотеатри орқасидаги Маданият Саройидан жой ажратиб беришган эди. “Тошкент ҳақиқати” газетаси мухбири Ш. Зуҳриддинов уюшма фаолияти ҳақида мунтазам хабарлар чоп этарди. Ўшанда уюшма таъсири жуда катта бўлган. Биз ўша пайтда миллий озодлик ҳаракати нишоналари пайдо бўлганлигини кейин билдик. Мана, ўша йиллардан буён қора рўйхатдаман.Ўшандан буён, менга тинчлик беришмайди ва менга таъқибу тазйиқлар кучайса ҳайрон бўлмайман.\nДадахон Ҳасанов: Фелъетонда қизиқ нарсалар ёзилган. Жумладан “Сочи ўсган, соқоли олинмаган, шими дазмолланмаган бир маддоҳ чиқиб, “Отамни кўрмадингизму?”, “Амир Темур”, “Лайло, Лайло…” деб қўшиқ айтди, биз Ленинни шарафлай олмадик”, деб ёзилганди унда.Шундан сўнг “Муштум” сатирик журналининг деярли ҳар сонида менга қарши материаллар чиқа бошлади. Ўша пайтда махсус қўшиқчилар бор эди. Акмал Пўлат, Ёнғин Мирзо, Зоҳиджон Обидов, Пўлат Мўмин, Ўткир Рашид, Ҳайдар Муҳаммад, Барот Исроил, Нормурод Нарзуллаев шеърлари қўшиққа солинарди. Уларга радио бастакорлари куй басталаши керак эди. Шундагина қўшиқлар бадиий кенгашдан ўтказилиб, радио ва телевиденияга бериларди.Улар совет даврини шарафлар, совет даврини мадҳ этишарди. Улар тарғибот қуролига айлантирилганди. КГБ улардан яхши фойдаланган.\nДадахон Ҳасанов:1985 йиллардан Михаил Горбачёвнинг қайта қуриш ва ошкоралик сиёсати амалга оширила бошлагач, собиқ совет республикаларида сиёсий кўтарилиш кўзга ташланди. Айниқса ўша йилларда, Болтиқбўйида халқ намойишлари бўлиб ўтди. Халқ фронтлари тузилди.\nДадахон Ҳасанов: 90 йил бошида Ўзбекистон “Эрк” Демократик партияси ташкил этилди. Унга Муҳаммад Солиҳ раис этиб сайланди. “Эрк” кўп вақт ўтмай рўйхатга олинди ва партияга жой берилди. “Эрк” газетаси чоп этила бошланди. Партия мавқеи ошди. 1991 йилги президентлик сайловида муқобил равишда Муҳаммад Солиҳ номзоди президентликка қўйилди. Сайловда Муҳаммад Солиҳ 12 фоиз, Ислом Каримов эса 86 фоиз овоз олди.Муҳаммад Солиҳ анча кўп, камида 30 фоиз овоз олганди. Бироқ рақамлар сохталаштирилди. Мен 1991 йилда яна “Бирлик” ҳаракатига қайтиб келдим. Бунинг сабаби асосий кучни “Бирлик”да деб билганман.\n1994 йилнинг 11 сентябрига келиб мен яна қамоқа олиндим\nДадахон Ҳасанов: 1991 йилнинг октябр ойида мен Америкалик ўзбеклар таклиф билан АҚШга борган эдим. Бироқ бу ташрифим у қадар ҳукуматни ташвишга солмаган. Орадан икки йил ўтиб, 1993 йилнинг октябр ойида яна океан ортига сафар қиладиган бўлдим. Бу сафарим жуда қийинчилик билан амалга ошди. Олдин Сочига, у ердан Туркия орқали Америкага бордим. Мени Виржиния Штатидаги Морленд Университетида бўладиган халқаро конференцияга таклиф этишганди. Конференция Марказий Осиё ва Кавказ ортида дин ва сиёсат мавзусида бўлган. Конференциядан сўнг икки ой давомида, яъни ноябр ва декабр ойларида АҚШда яшадим. Январ ойида Туркияга қайтиб у ердан Арабистонга бориб, Умра зиёратини адо этиб қайтдим. Орадан бир ой ўтгач, 1994 йилнинг март ойида Туркиядан Ўзбекистонга қайтиб келдим.


Акром Комилов: "Мағлубиятга ўзимни айбдордек ҳис қилдим" / CHAMPIONAT.asia\n09 ноя 07:24\nАкром Комилов: "Мағлубиятга ўзимни айбдордек ҳис қилдим"\nБААдаги жаҳон чемпионатида ўсмирлар терма жамоамиз нимчорак финалда Гондурасга имкониятни бой бериб иштирокини тўхтатгани барчага яхши маълум.\nАна шу учрашувда терма жамоамиз ҳимоячиси Акром Комилов 24-дақиқадаёқ қизил карточка олиб майдонни эрта тарк этишга мажбур бўлганди. Вакилларимизни майдонда бир ўйинчи кам бўлиб қолишидан Гондурас терма жамоаси унумли фойдаланиб ғалаба қозонди. Бу ўйинни инобатга олмаганда Комилов гуруҳ баҳсларини ишончли тарзда ўтказиб терма жамоамизни нимчорак финалга чиқишига муносиб ҳисса қўшди. “Бунёдкор” академияси тарбияланувчиси бўлган Комилов жорий мавсумнинг иккинчи ярмида “Андижон” жамоасига ижарага берилганини кўпчилик яхши билмаслиги мумкин. Тўғри, у кўп вақтини ўсмирлар терма жамоасида ўтказгани боис андижонликлар таркибида иккита учрашувда майдонга тушди холос. Амирликларидан қайтиб келишганидан сўнг Акром Комилов билан суҳбатлашдик.\n- Акром, терма жамоамиз жаҳон чемпионатидаги иштирокини нимчорак финалда тўхтатди. Умуман олганда, олдингларга қўйган мақсад қандай эди?\n- Албатта, мақсадимиз ярим финалгача бориш эди. Биздан буни раҳбарият ҳам, мураббийларимиз ҳам кутишганди. Мураббийларимизни айтганларини бажариб яхши натижаларга эришишга ҳаракат қилдик. Гуруҳ босқичидан муваффақиятли тарзда ўтдик. Нимчорак финалда ҳам яхши ниятларда майдонга тушгандик. Аммо ҳакамнинг менга қизил карточка кўрсатиши ҳаммасини барбод қилди. Гондурас терма жамоасини ютсак бўларди. Бироқ...\n- Майдондан четлатилишингизни қандай изоҳлайсиз?\n- Иккинчи вазиятда ҳакам менга сариқ карточка кўрсатмаса ҳам бўлаверарди. Чунки бунгача ҳисобда битта сариқ карточка бор эди. Менимча, ҳакам хатога йўл қўйди деб ўйлайман.\n- Гондурас билан ўйиндан кейин Дилшод Нуралиев сизга нима деди?\n- Дилшод ака сен ўзингни айблама, бу ҳакамни хатоси деб кўнглими кўтарди. Бундан ташқари жамоадошларим ҳам менга далда беришди.\n- Майдонни тарк этаётганингизда ҳаёлингиздан нималар ўтди?\n- Тўғри, эрта қизил карточка олиб жамоамни бироз қийин аҳволга солиб қўйгандим. Шунга қармай, жамоадошларимга ишонгандим. Чунки майдонга фақат ғалаба қозониш учун тушгандик. Қолаверса, болалар ҳам охиригача бор кучлари билан ҳаракат қилишди.\n- Нимчорак финалдаги мағлубият мен туфайли бўлди деб ўйламайсизми?\n- Албатта, ҳар қандай футболчи қизил карточка олиб тарк этса ва жамоаси мағлубиятга учраса ўзини айбдор деб ҳис қилади. Шу боис мен ҳам қайсидир маънода мағлубиятда айбим бор деб билдим.\n- Гуруҳ баҳсларини терма жамоамиз ниманинг эвазига муваффақиятли ўтказди деб ҳисоблайсиз?\n- Гуруҳимизда ҳамма жамоанинг кучли тенг ва бир-бирига мос эди. Шу боис рақибнинг кучига тўғри баҳо берган ҳолда барча ўйинга яхши тайёргарликда майдонга тушгандик. Шу сабабли гуруҳ босқичи биз учун жуда яхши ўтди. Мухлислар ҳам гуруҳда кўрсатган ўйинларимиздан хурсанд бўлишди.\n- Сизнингча, гуруҳда қайси учрашув қийин ўтди?\n- Албатта, энг оғир ўйин Марокаш терма жамоасига қарши кечди. Марокаш кучли жамоа эди. Шундай бўлса-да, ана шу учрашувда ҳам яхши тўп суриб дурангга эриша олдик.\n- Гондурас терма жамоаси гуруҳдаги рақибларимиздан кучлимиди?\n- Гондураснинг кучли тарафи яхши ҳужумчиларга эга эканлиги эди. Шуни яхши билган ҳолда тайёргарлик кўргандик. Лекин кўрдинглар, ҳакамнинг қизил карточкаси ҳаммасини барбод қилди.\n- БАА яшил майдонларида ҳар бир терма жамоанинг ўз ишқибозлари қандай қўллаб-қувватлашганига гувоҳ бўлдик. Бу борада бизнинг мухлисларнинг далдаси сизларга қай даражада сезилди?\n- Амирликларга бориб ишқибозларимизни қўллаб-қувватлашлари бизга катта далда бўлди. Айнан мухлисларимизнинг далдаси билан гуруҳ баҳсларини муваффақиятли ўтказдик. Шунингдек, уларнинг қўллаб-қувватлаши бизнинг кучимизга куч бағишлади.\n- Кўпчиликнинг фикрича, жаҳон чемпионатида дарвоза ва ҳимоя чизиғи ишончли ўйин намойиш этди. Бунга сиз қандай фикрдасиз?\n- Ҳақиқатда, бизнинг ҳимоя чизиғимиз анча мустаҳкам бўлди. Мураббийимиз ҳам ҳимояда ишончли ўйнашимизни уқтирарди. Шунинг учун ҳар бир учрашувда ҳимояни яхши ушлашга ҳаракат қилдик. Мундиал давомида чорак финалгача дарвозамиздан иккита тўп ўтказиб юбордик холос. Бир сўз билан айтганда ҳимояда ишончни оқлашга эришдик.\n- Ўтган йили Осиё чемпионатида қатнашган ва айрим сабаблар туфайли ЖЧга бора олмаган футболчиларнинг ўрни билиндими?\n- Ҳа, 2-3та ўйинчиларнинг йўқлиги сезилди. Масалан, ҳужум чизиғида Муҳиддин Одилов бўлмади. Шунингдек, Улуғбек Давлатов ҳам жаҳон чемпионатида иштирок эта олмади. Бундан ташқари нимчорак финалда Жамшид Болтабоев бизга ҳам етишмади. У дисквалификация туфайли ўйинни ўтказиб юборганди.\n- Мундиалда кўрсатган ўйининглар ва қайд этилган натижани Нуралиев қандай қабул қилди?\n- Дилшод ака бош мураббийимиз ва бизни қандай имкониятларга эга эканлигимизни яхши билади. Албатта, мураббийимиз ҳам бизни қўллаб-қувватлаб, қайд этилган натижада хафа бўлмаслигимиз кераклигини айтди. Агар Гондурасга қарши 10 киши бўлиб ўйнамаганимизда ютишимиз мумкин эди деб кўнглимизни кўтарди.\n- Жаҳон чемпионатида қайси терма жамоаларнинг ўйини сизга ёқмоқда?\n- Мексика, Бразилия ва Нигерия терма жамоалари яхши таассурот қолдирмоқда. Мана шуларни энг кучли жамоалар деб ҳисоблайман. Менимча Нигерия чемпион бўлса керак.\n- “Бунёдкор”дан иккинчи даврада “Андижон”га ижара асосида ўтгандингиз. Энди кейинги тақдирингиз қандай кечади?\n- Терма жамоа туфайли “Андижон”га айтарли ёрдам бера олмадим. Лекин бу жамоа мени яхши қабул қилди ва клубда ҳамма билан тез чикишиб кетдим. Аммо хуқуқий жиҳатдан “Бунёдкор” ўйинчисиман ва яна ўз жамоамга қайтаман.


Москвадаги меҳнат муҳожири сони қанча ва улар қанча маош олишади? - BBC News O'zbek\nImage caption Меҳнат муҳожирлари энг қийин ва энг кам маош тўланадиган ишларга розилар\nШу ҳафта Москва мэри топшириғи билан шаҳар меҳнат департаменти 2010 йилда хориж фуқароларига берилган иш рухсатномалари ҳақидаги маълумотларни ошкор этди. Ушбу маълумотлар меҳнат муҳожирларини мамлакатлар ва профессионал гуруҳларга таснифлаш имконини беради. Унда хусусан қайси мамлакатдан келган муҳожирлар кўпроқ даромад топишлари ҳам ойдинлик киритилган.\nМосква расмийлари ихтиёридаги ҳужжатларда 250 минг меҳнат муҳожири ҳақидаги батафсил маълумотлар бор.\nБу кишилар қайси мамлакатлардан Россиянинг пойтахтига боришган, қайси корхона-ташкилотда ким бўлиб ишлайдилар, қанча маош оладилар - ҳаммаси қайд этилган.\nМосква расмийлари 2010 йилдаги мигрантлар сони 250 минг бўлса, келаси йилда уларнинг сонини 200 минг туширмоқчи эканлари маълум қилинган.\nУшбу статистик маълумотлар таҳлилига кўра, Москвада меҳнат билан банд бўлган хорижликларнинг бир ойлик ўртача маоши 28321 Россия рубли ёки 900 АҚШ доллари атрофида бўлган.\nБу Москвадаги ўртача маошдан анча кам.\nБу йил москваликларнинг ўртача маоши 39000 Россия рубли ёки 1240 АҚШ долларини ташкил этипти.\nТаҳлилчилар 900 долларлик ўртача маошга айрим чет эллик фирма-компанияларнинг раҳбарлари маоши ҳам кириб кетганини айтишади, агар ойига 2 миллион Россия рубли миқдорида ойлик иш ҳақи оладиган инсонлар даромади чегирилса, меҳнат муҳожирларининг ўртача кўрсаткичи анча пастга тушиб кетади.\nРасман Москвада ишлаш ҳуқуқига эга меҳнат муҳожирларининг қарийб 50 фоизи 10 минг билан 15 минг Россия рубли ўртасида ойлик маош олиши ҳужжатларда кўзга ташланади.\nРоссиянинг пойтахтида расман рўйхатдан ўтиб ишлаётган энг кўп хорижликлар Тожикистон фуқаролари экан, уларнинг сони бу йил жами меҳнат муҳожирларининг 19 фоизини ташкил этган.\nИккинчи ўринда ўзбекистонликлар бўлиб, улар 18 фоизни ташкил этипти.\nКўплиги бўйича рўйхатда Ўзбекистон фуқароларидан кейин Украина, кейин Молдова, сўнг Қирғизистон, ундан кейин Туркия фуқаролари турар экан.\nМосквада маошларининг кўплиги бўйича биринчи ўринда японлар турар экан.\nЯпония фуқароларига ҳар ойда ўртача 96 минг рубл ёки 3 минг АҚШ долларидан зиёд маош тўланади.\nБу рўйхатда кейин британияликлар, америкаликлар, Австралия, Янги Зеландия Канада фуқаролари жойлашганлар.\nКузатувчилар Москванинг янги мэри Сергей Собяниннинг шаҳарда ноқонуний меҳнат муҳожирлари кўпайиб кетгани, улар сони икки миллион атрофида деган баёнотини ошириб кўрсатиш бўлиши мумкин, деб ҳисоблайдилар.


ЎзА - Эҳтиёжманд фуқароларга замонавий уй-жойлар совға қилинди\nЭҳтиёжманд фуқароларга замонавий уй-жойлар совға қилинди\n21.08.2017 19:34 Чоп этиш версияси\nМамлакатимизда аҳоли фаровонлигини янада юксалтириш, айниқса, кам таъминланган оилалар, ўзгалар кўмагига муҳтож фуқароларни ҳар томонлама қўллаб-қувватлаш, уларга муносиб турмуш шароити яратишга алоҳида эътибор қаратилмоқда.\nЭнг улуғ, энг азиз байрамимиз арафасида Тошкент вилоятининг Чирчиқ, Бекобод шаҳарлари, Паркент, Юқори Чирчиқ туманларида кам таъминланган оилалар, жисмоний имконияти чекланган фуқароларга Президент совғаси – намунавий лойиҳалар асосида барпо этилган замонавий уйлар тантанали равишда топширилгани фикримиз тасдиғидир.\nЎзбекистон Республикаси Президенти девонининг Фуқаролар ҳуқуқларини ҳимоя қилиш, жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати, вилоят ҳокимлиги масъул ходимлари, жамоатчилик вакиллари иштирок этган тадбирларда 4 нафар ногирон ва эҳтиёжманд фуқарога янги хонадонларнинг калити топширилди.\nЧирчиқ шаҳрида истиқомат қилувчи Моҳира Қорабоевага Навбаҳор маҳалласидаги янги уйлардан бирининг калити берилди. Шунингдек, янги тикув машинаси берилиб, ишга жойлаштирилди.\nПаркент туманида ўтказилган тадбирда тумандаги 46-умумтаълим макабида 21 йилдан буён дарс бериб келаётган Турсуной Нурсодиқовага Истиқбол маҳалласида янги курилган 6 сотихдан иборат 4 хонали уй топширилди.\n– Турмуш ўртоғим вафот этгач, икки фарзандим билан ижарада яшашга мажбур бўлдик, – дейди Т.Нурсодиқова. – Оладиган маошимни рўзғорга ишлатаманми, уйнинг ижара пулини тўлайманми?.. Хуллас, жуда қийналдим. Бироз ўнғайсиз бўлса-да, уй-жойга муҳтожлигим туфайли туман ҳокимлигига мурожаат қилдим. Яратганга шукур, Президентимиз томонидан менга янги қурилган замонавий уйлардан бири совға қилинди. Ўқитувчи бўлганим боис, ҳаммасини яхши тушунаман. Президентимиз муҳим давлат ишлари билан банд бўлсалар-да, оддий фуқароларнинг яшаш шароити, туриш-турмуши билан алоҳида қизиқади, нафақат ўзи, балки катта-кичик барча мутасаддиларни муҳтожларнинг турмушини яхшилашдек эзгу ишга руҳлантирмоқда. Бу эса одамларда бугунидан шукроналик, эртанги кунга ишонч туйғусини мустаҳкамламоқда.\nЖорий йил охирига қадар вилоятда ижтимоий ҳимояга муҳтож оилаларга яна 66 уй-жой топширилиши режалаштирилган.\nШу куни Бекобод шаҳридаги 29 нафар ногирон ва эҳтиёжманд фуқарога янги уйларнинг бошланғич бадали Президентимиз томонидан тўлангани тўғрисидаги сертификатлар топширилди. 180 фуқарога ногиронлар аравачаси ва бошқа турли воситалар, 50 фуқарога мамлакатимиз тиббиёт муассасаларида даволаниш учун йўлланма берилди.\nТадбирларда Тошкент вилояти ҳокими Ш.Бобоев сўзга чиқди.


Қўқонда киссавур жиноят устида қўлга олинди » Sangzor.uz - Инновацион ахборот портали\nSangzor.uz » Суд-ҳуқуқ » Қўқонда киссавур жиноят устида қўлга олинди\n13 ноябрь куни куни соат 19:20 ларда Т.Х. Қўқон шаҳар Навбаҳор кўчасида жойлашган савдо мажмуасига харид учун келган И.Ш. исмли аёлнинг қўлидаги сумкасидан 700.000 сўм пули бўлган ҳамёнини киссавурлик йўли билан яширин равишда талон-тарож қилиб, ҳодиса жойидан яширинмоқчи бўлган вақтда Қўқон шаҳар ИИО ФМБ ЖҚБ ва Фарғона вилояти ИИБ ППХ ва ЖТСБ ППХ баталъони ходимлари томонидан ҳодиса жойида ушланган.\nМазкур ҳолат юзасидан Қўқон шаҳар ИИО ФМБ ҳузуридаги тергов бўлими томонидан Жиноят кодексининг 25,169-моддаси 2-қисми «а» банди (киссавурлик) билан жиноят иши қўзғатилиб, суд томонидан «қамоққа олиш» тарзидаги эҳтиёт чораси қўлланилган.\nФарғона вилояти ИИБ Ахборот хизматининг маълум қилишича, қонунчиликка асосан Жиноят кодексининг 169-моддаси 2-қисмида кўрсатилган жиноятни содир этган шахс уч йилгача озодликдан маҳрум қилиш билан жазоланиши мумкин.\nВодийда ошкора талончилар қўлга тушди


hidoyat.uz – “Мовароуннаҳр” нашриётининг сайти - Инсон хотираси азиз\nМарҳумларни эслаб, ҳақларига дуо қилиш, қабристонларни зиёрат этиш, ўтганлар учун ҳам истиғфор айтиш савоби улуғ ишлардандир. Ҳадиси шарифда: “Қабристонни зиёрат қилиб туринглар, зеро, у сизларга охиратни эслатади”, дейилади (Имом Термизий ривояти).\nҚабристонда одам бир куни мана шу жойга қайтишини теран мушоҳада эта билса, зиёрат унинг учун катта сабоқ вазифасини ўтайди. Дарҳақиқат, қабристон тирикларни ҳушёр торттирадиган, оқил инсонни босиб ўтган ҳаёт йўлига теран назар ташлашга, билиб-билмай йўл қўйган хатолари учун тавбага ундайдиган ва яхшилик қилишга чорлайдиган маскандир.\nХалқимиз ҳар қандай мусибат, қора кунлар, қатағон, иккинчи жаҳон урушининг мислсиз даҳшатлари олдида ўзлигини асло йўқотмади, мустаҳкам ирода, имон, Ҳақ таоло раҳматидан умидворлик элимизга ҳар вақт ҳамроҳ бўлди. Аллоҳга беадад шукрлар айтамизки, аждодларимиз орзу қилган буюк неъмат – Ватанимиз мустақилликка эришган нурли кунларга етдик.\nБугун юртимизда улуғ аждодлар хотирасини қадрлаш, мамлакат тараққиёти, юрт озодлиги йўлида жон фидо этган ота-боболаримиз руҳини шод этиш учун кўплаб эзгу ишлар амалга оширилмоқда.\nМуҳтарам Юртбошимиз ташаббуслари билан ҳар йили мамлакатимизда анъанавий тарзда 9 май – Хотира ва қадрлаш куни сифатида кенг нишонланади. Хотира ва қадрлаш, бу инсон зоти, муқаддас ёди, умри давомида бажарган эзгу амалларига бўлган эҳтиром рамзидир. Биз ҳамиша марҳумларимизни ёдга олиб, уларнинг руҳларини шод қилиш учун савобли амалларни адо этамиз. Зеро, ўтганларни эслаш ва уларга истиғфор айтиш, қабрларини зиёрат ҳамда ҳақларига дуолар қилиш барчамизнинг инсоний бурчимиздир.\nАллоҳ таоло марҳамат қилади: “Улардан кейин (дунёга) келган зотлар айтурлар: “Эй Раббимиз! Ўзинг бизларни ва биздан илгари имон билан ўтганларни мағфират этгин ва қалбларимизда имон келтирган зотларга нисбатан гина пайдо қилмагин! Эй Раббимиз! Албатта, Сен меҳрибон ва раҳмли зотдирсан!”»\nҲақиқатан, эл-юрт манфаати йўлида фидокорлик кўрсатиб, қарилик палласига етган ота-боболаримиз меҳнати ва жонбозлигини қадрлаш, уларга ҳурмат ва эҳтиром кўрсатиш улуғ ишлардандир.\nЮртдошларимиз ушбу кунга катта тайёргарлик кўради. Байрам олдидан ҳашарлар уюштирилиб, қабристонлар тозаланади, дарахтлар оқланади.\nБилим даргоҳларига Иккинчи жаҳон уруши қатнашчилари, меҳнат фахрийлари таклиф этилиб, маънавий-маърифий тадбирлар уюштирилади. Кекса отахонлар ибратли ҳаёт йўлларидан ёшларга гапириб беради.\n“Саховат” ва “Мурувват” уйларида истиқомат қилаётган Иккинчи жаҳон уруши, уруш орти меҳнат фронти қатнашчилари, ногиронлар ҳамда ёлғиз қариялар учун байрам дастурхонлари тузалиб, моддий ва маънавий кўмак берилади. Хизмат бурчини бажариш вақтида ҳалок бўлган ҳарбий хизматчиларнинг оилалари ҳам байрам кунлари алоҳида йўқланади. Уларнинг фарзандларига совға-саломлар улашилади.\nАлбатта, бу жараёнда Ўзбекистон мусулмонлари идораси ходимлари ҳам фаол иштирок этадилар. Биргина ўтган йили диний идоранинг вилоятлардаги вакилликлари, имом-хатиблар ҳомийлар ва бошқа мутасадди ташкилотлар билан биргаликда 9 май – Хотира ва қадрлаш куни муносабати билан Иккинчи жаҳон уруши ва уруш ортида меҳнат қилганлар, меҳнат фахрийларига 172 миллион сўмдан ортиқ ҳадя ва совғалар улашишди. Жорий йилда мазкур хайрли ишнинг кўламини янада ошириш режалаштирилган.\nХотира инсонни неъматларга шукр қилишга ундайди. Чунки кечаги кунини эслаб, тафаккур қилган инсон бугунидан мамнун бўлади. Янада эзгу ишлар қилишга чоғланади. Элу юрт манфаати йўлида қилинган озгина яхшилик ҳам унут бўлиб кетмаслигига ишонади...\nАллоҳ таоло улуғ ёшдаги ота-оналаримизни ўзининг ҳифзу ҳимоясида сақлаб, халқ тинчлиги ва фаровонлигини тилаб қилаётган дуоларини мустажоб айласин. Фарзандларимиз юртини, ота-онасини эъзозлайдиган, уларга ҳурмат-эътибор кўрсатадиган солиҳ инсонлардан бўлсин.\n867 марта ўқилган.


Антон Чехов. Қишлоқ луқмонлари (ҳикоя) | www.ziyouz.uz\nБош саҳифа Жаҳон насри онлайн антологиясиАнтон Чехов (1860-1904; Россия)Антон Чехов. Қишлоқ луқмонлари (ҳикоя)\nҚишлоқ касалхонаси. Эрталаб.\nДоктор становой билан овга кетгани учун касалларни Кузьма Егоров ва Глеб Глебич деган фельдшерлар қабул қилмоқда эди. Касаллар ўттизтача бор. Кузьма Егоров уларнинг рўйхатдан ўтишини кутиб кабинетда кофе ичиб ўтирипти. Туғилгандан буён юз-қўлига сув, сочига тароқ тегмаган Глеб Глебич бўлса катта столга кўкрагини бериб, куйиб-пишиб касалларни ёзмоқда. Рўйхат статистика учунгина олинади. Унда касалларнинг оти, отасининг оти, фамилияси, қаерлик, қайси табақадан, ёши, саводи борми-йўқлиги ҳақида ёзилиб, қабул тамом бўлганидан кейин касалнинг нима эканлиги ва берилган дорииинг номи ёзиб қўйилади.\n— Шунақа ҳам расво перо бўладими! — деб аччиғланди Глеб Глебич катта китобга ўхшаган дафтарнинг майда варақаларига аломат ҳарфларни ёзатуриб. — Шу ҳам сиёҳми? Худди қора мой-а! Бу земствога ҳайронман, касаллар рўйхати олинсин деб буйруқ берадию, сиёҳ олиш учуи йилига атиги эллик тийин пул чиқаради. — Берироқ кел! — деб бақиради у.\nЮз-кўзини ўраган бир мужик билан «ҳофиз» Михайло унга яқинроқ келади.\n— А, нима дединг? Русча гапир!\n— Иван Микулов!\n— Иван Микулов! Сендан сўраётганим йўқ. Нарироқ тур! Сен! Отинг нима?\n— Нима, ўзинг билмайсанми? — дейди.\n— Нега куласан? Жин урганми буни! Вақт танг, ўзим шошиб турибман-ку, бу ҳазил қилади! Отинг нима?\n— Ўзинг билмайсанми? Лақиллаб қолдингми, нима бало!\n— Биламан, лекин сўрашим керак, чунки анкетада шу савол бор… Биз унақа бўлмаймиз… Сизга ўхшаган ётиб ичадиган одатимиз йўқ… Отинг нима? Отангнинг оти-чи?.. — Ўзинг билгандан кейин айтишимнинг нима ҳожати бор? Беш йилдан бери билган одам, олтинчи йилга келиб эсингдан чиқариб қўйдингми?\n— Эсимдан чиқарганим йўқ, лекин анкетада шунақа! Тушуняпсанми? Ё рус тилини билмайсанми? Анкета шунақа деяпман-ку.\n— Анкетанг шунақа бўлса қуриб кетсин! Ёз! Михайло Федотич Измученко…\n— Измученко эмас, Измученков.\n— Ҳа майли Измученков бўлақолсин… Билганингни ёз… Ишқилиб тузатсанг бас… Бир бало Иванович десанг ҳам бўлаверади… Менга барибир.\n— Қайси табақадан?\n— Ким билади дейсан, бешик тўйимга борган эмасман, билмайман.\n— Қирққа боргандирсан?\n— Балки боргандирман, балки бормагандирман… Билганингча ёзавер.\nГлеб Глебич бироз Михайлога қараб тургандан кейин 37 деб ёзиб қўйди. Сўнг бироз ўйланиб турди-да, уни ўчириб 41 деб тузатиб қўйди.\n— Ийе, бутхонада ҳофизлик қилувчининг ҳам саводи бўлмайдими? Миянг жойидами ўзи!\n— Одамларнинг олдида менга бақирмасдан, сизлаб гапирмоғинг лозим, яна ким бор? Кимсан? Отинг нима?\n— Микифор Пугалов, хапловоликман.\n— Хапловоликларни қарамаймиз! Яна ким бор?\n— Худо хайрингизни берсин… Жаноби олийлари, йигирма чақиримдан пиёда келдим.\n— Хапловоликларни қарамаймиз! Нарироқ тур! Яна ким бор? Тамаки чекма!\n— Мен чекаётганим йўқ, Глеб Глебич!\n— Қўлингдаги нима?\n— Буми, бармоғимни боғлаб қўйибман Глеб Глебич..\n— Папирос эмасми? Хапловоликларни қарамаймиз. Яна ким!..\nГлеб Глебич касалларни ёзишни тамомлади. Кузьма Егоров кофени ичиб бўлгач, қабул бошланди. Глеб Глебич дори-дармон тайёрлаш учун аптекага кетди. Иккинчиси эса касал кўриш учун клеёнкадан қилинган фартукни тутиб олди ва:\n— Марья Заплаксина, — деб чақирди ҳалиги катта китобга қараб.\n— Шу ердаман, тақсир!\nКабинетга тақдирнинг раҳмсиз зарбаларидан қадди букилган ва бужмайиб қолган кичкинагина кампир кириб, чўқинди ва луқмонга ҳурмат сақлаб салом берди.\n— Хим… Эшикни ёп!.. Қаеринг оғрийди?\n— Бошим, тақсир.\n— Хўш… Ҳаммасими ё бир ёғими?\n— Ҳаммаси, тақсир… Ҳаммаси!\n— Бошингни бунча ўрама… Бу латтангни еч. Бош деганни салқин тутиш керак, оёқни иссиқ, гавда ўртача бўлсин… Қорнинг ҳам оғрийдими?\n— Оғрийди, тақсир…\n— Қани, бармоғинг билан пастки қовоғингни оч-чи! Яхши, бос. Қонинг камайиб кетипти… Томизиб ичадиган дори бераман… Ўн томчидан уч маҳал — эрталаб, тўпда ҳам кечқурун ичасан.\nКузьма Егоров ўтириб рецепт ёза бошлади.\n«Rp. Liquor ferri 3 гр. деразада турганидан, токчадагисини Иван Яковлевич мен йўғимда очманглар деб кетган. Ўн томчидан кунда уч маҳал. Марья Заплаксинага берилсин».\nКампир томчини нимага томизиб ичишни сўради-да, таъзим қилиб чиқиб кетди. Кузьма Егоров рецептни деворни тешиб қилинган туйнукчадан аптекага ташлади ва навбат кутиб ўтирган касаллардан бирини чақирди:\nКабинетга новча ва ориқ, боши катта, узоқдан қараганда худди боши болдоқли ҳассага ўхшаб кўринадиган Стукотей кирди.\n— Қаеринг оғрийди?\n— Юрак касалим бор, Кузьма Егорич.\n— Қайси ерингда?\nСтукотей кўкрагининг тагини кўрсатади.\n— Хўш… Қачондан бери?\n— Ҳайитдан буён… Ҳали буёққа пиёда келатуриб худди ўн марта дам олдим… Дам этим увишади, Кузьма Егорич… дам алангаю оташ бўлиб ёнаман, Кузьма Егорич.\n— Ҳим… Яна қаеринг оғрийди?\n— Тўғрисини айтсам, Кузьма Егорич, оғримаган жойим йўқ. Сиз фақат юрагимгагина дори берсангиз бўлди, бошқасини қўяберинг… Қолганини хотинлар даволашар… Сиз менга спиртга ўхшаш бирон нарса берсангизу, юрагимни чангаллашини қолдирса. Шу бир нарса думалаб-думалаб тиқилиб келаберади, кейин шундай чангаллайди, асти қўйинг. Худди мана шу жойга, шундай тутганда орқам, белларим қақшаб кетади… Бошимни кўтараолмайман, худди тош осиб қўйгандай… Унинг устига йўтал.\n— Иштаҳанг борми?\n— Ҳеч, худо сақласин…\nКузьма Егоров Стукотейнинг қорнини очиб, муштуми билан ошқозонини босиб кўради.\n— Шундоқ қилса оғрийдими?\n— Вой.., вой… оғрийди!\n— Бундоқ қилсамчи?\n— Вой… ўламан!!\nКузьма Егоров унга бирнеча савол беради ва бироз ўйлаб, сўнг Глеб Глебични ёрдамга чақиради. Маслаҳат бошланади.\n— Тилингни чиқар! — дейди касалга Глеб Глебич. Касал оғзини катта очиб тилини чиқаради.\n— Яна кўпроқ чиқар.\n— Бундан ортиқ чиқариб бўлмайди, Глеб Глебич.\n— Бу дунёда қилиб бўлмайдиган иш йўқ.\nГлеб Глебич бирқанча вақт касалга қараб, ниманидир қаттиқ ўйлаб тургандан кейин, елкаларини қисиб қўяди-да, чурқ этмай чиқиб кетади ва аптекадан туриб:\n— Ошқозон касали бўлса керак! — деб қичқиради.\n— Бўлмаса унга olei ricini ammonii edustici бериб юборинг, — деди Кузьма Егоров, — эрталаб ва кечқурун қорнига сурсин!.. Қани, кимнинг навбати!\nКасал қабулхонадан чиқиб коридор бўйлаб аптеканинг деразасига боради. Глеб Глебич чоракам бир стакан сургини Стукотейга узатди, Стукотей зўрға ичиб лабларини ялади ва кўзини чирт юмиб бармоқларини бир-бирига ишқаб қўл чўзди; устидан еб юборишга бирор нарса сўрайди.\n— Бу спирт, — деб ўшқирди Глеб Глебич, шишада нашатирний спирт узатар экан, — эрталаб ва кечқурун мовут латта билан қорнингга сурасан… Идишни қайтариб юбор! Буерга суялманглар! Нарироқ тур!\nГригорий ҳазратларининг оқсочи Пелагея, рўмолининг учи билан оғзини бекитиб, дарча ёнига иржайиб келган эди, Глеб Глебич унга:\n— Лизавета Григорьевна сизга салом айтдилар. Глеб Глебич, озроқ нордон дорингиздан бериб юборишингизни сўрадилар.\n— Жоним билан… Ундай нозанинлардан нимани аярдим.\nГлеб Глебич токчадаги банкада турган нордон дорини олиб, ярмини Пелагеянинг рўмолига солиб берди.\n— Борганингизда у кишига айтинг: Глеб Глебичнинг ниҳоятда вақтлари чоғ бўлди, жуда хурсанд бўлдилар, денг. Мактубимни олдиларми?,\n— Олдилар-ку, йиртиб ташладилар. Лизавета Григорьевна унақанги муҳаббат ишларига аралашмайдилар.\n— Хўп сатанг хотин-да! Бориб шунақа денг.\n— Михайло Измученков, —деб чақирди Кузьма Егоров. Қабулхонага «ҳофиз» Михайло кириб келди.\n— Михайло Федотич, эшитайлик, қаерингиз оғрийди, қадрдоним!\n— Томоғим, Кузьма Егорич! Ҳузурларига келганманки, рухсатингиз билан айтсам, менинг бу томоқ оғриғим жон койитишдан ҳам кўра ҳамёнга зиён бўлаётипти. Касаллик орқасида ҳофизлик қилолмаяпман, бошлиғимиз пешин намозига тушган пулдан қирқ тийин ушлаб қолаётир, кеча намозгарга тушган пулдан ярим сўм олиб қолди. Жанобнинг уйида бўлган жанозада саловат айтучиларга уч сўм берилган эди, касаллигим туфайли менга бир тийин ҳам тегмади. Рухсатингиз билан айтсам, томоғим хусусида арз қилсам шуки, томоғим қирилиб, хириллаб қолаяпман, худди ҳалқумимда бир мушук ўтириб тирнаётгандай бўлаётипти.\n— Билмадим, нимадан бўлганини айтаолмайман. Рухсатингиз билан айтсам, ичкилик биздақа овози йўғон ҳофизларга зиён қилмайди, қайтага фойда қилади, Кузьма Егорич, йўғон товушни кўпроқ шамоллаш бузади.\n— Кампирга нима берай? — деб сўради Глеб Глебич тешикдан бошини чиқариб, — деразада турган дори тамом бўлган, токчадагисини очақоламан-да.\n— Йўқ, йўқ! Иван Яковлевич тегманглар деб кетган! Хафа бўлади.\n— Нима бераман бўлмаса?\n— Бирон нарса бериб юбор!\nГлеб Глебичнинг тилида «бирон нарса» «сода» эди.\n— Ичкилик ичиш ярамайди.\n— Ҳали ҳам уч кундан буён ичганим йўқ… Бу шамоллашдан бўлса керак… Ҳақиқатан ҳам арақ товушни бўғади-ку, Кузьма Егорич, лекин йўғон товушнинг бироз бўғиқ бўлиши ўзингизга ҳам маълум, овозни қуюқлаштиради… Менга ўхшаганларнинг куни арақсиз ўтмайди… Арақ ичмаган ҳофиз ҳофизми! Рухсатингиз билан айтсам, ҳофиз эмас, ҳаммага кулги бўлади, холос… Касбим ҳофизлик бўлмаганда бу лаънати арақни оғзимга ҳам олмасдим. Арақ ҳаром…\n— Менга қаранг… Сизга дори бераман… Шу билан эрталабу, кечқурун томоғингизни чайқайсиз.\n— Ютсам майлими?\n— Жуда соз… Оғзингни чайқайсану, ютмасанг алам қилади кишига. Туфлаб ташлаш увол! Яна сиздан бир нарсани сўрамоқчи эдим… Тез-тез ичим бузилиб туради, ана шу сабабдан, рухсатингиз билан айтсам, ҳар ойда қон олдириб, дори ичиб тураман. Шундай бўлгандан кейин хотин олсам мумкинми, йўқми?\nКузьма Егоров бироз ўйлагандан кейин:\n— Йўқ, маслаҳат бермайман, — деди.\n— Кўп миннатдорман… Баҳоси йўқ ҳакимсиз-да, Кузьма Егорич. Ҳар қандай доктордан яхшисиз, худо ҳақи! Қанча-қанча одамлар ҳақингизга дуо қилади! Ҳай-ҳай!\nКузьма Егоров уятчанглик билан ерга боқди. У тетик руҳ билан Natri bicarbonici, яъни сода ёзиб берди…\n← Аввалги Аввалги Габриэль Гарсиа Маркес. Полковникка ҳеч ким хат ёзмайди (қисса)\nКейинги → Кейинги: Наим Каримов. Таржима санъати ва жаҳон адабиёти


Аҳолини рўйхатга олиш тадбиридан кутиладиган натижалар – KATTAQO'RG'ON TONGI\nАҳолини рўйхатга олиш тадбир натижасида қуйидагилар ҳисобланади: Маълум бир санада аҳолининг аниқ сони (ёши ва жинси таркиби, фуқаролиги, миллатлар таркиби кенг қамровли), оилавий аҳволи маълумот даражаси, уй-жой билан таъминланганлик даражаси, меҳнат ресурлари, иқтисодий фаол аҳоли, аҳоли бандлиги (касби ва мутахассислиги) ва ишсизлиги, даромад олиш манбалари, ногиронлиги бўйича батафсил маълумот олишда.\n3) Оилавий ахволи (никоҳда ёки никоҳда эмас, оила сони, никоҳда бўлган даврлар). 4) Аҳолинининг миграцияси, хорижда ишлаётганларнинг аниқ сони.\n5) Маълумотлилик даражаси. Маълумотсизлар, ўрта, олий, фан номзоди, фан доктори.\n6) Бандлик бўйича маълумотлар. Бандлар, ишсизлар сони, иқтисодиётнинг соҳалар бўйича бандлар, мутахассисликлар, иқтисодий фаоллари, норасмий бандлар.\n7) Уй-жой билан таъминланганлиги. Уйлар сони, уй-жой фонди, бир кишига тўғри келадиган уй-жойлар, уйлар қанақа материаллардан қурилганлиги, газ, сув, электр энергияси билан таъминланганлиги.\n8) Ижтимоий соҳа кўрсаткичлари. Аҳоли даромадлари, ногиронлиги, кам таъминланганлик.\n9) Саломатлилик даражаси, аёллар ва болалар соғлиги.\nЮқоридагилардан келиб чиқиб, қуйидагиларга имкон яратилади. Миллий барқарор ривожланиш мақсадларини амалга ошириш кўрсаткичларини шакллантириш ва мониторинг қилишда фойдаланилади. Урбанизация даражаси, аҳоли пунктларининг инфратузилмасини яхшилашда, меҳнат ресурсларидан фойдаланиш ва жойлаштириш бўйича қисқа, ўрта ва узоқ муддатли прогнозлар, дастурларини тайёрлашда фойдаланилади. Халқаро ташкилотлар ва фойдаланувчилар томонидан амалга ошириладиган таҳлиллар учун кенг қамровли ахборотлар билан таъминлашда ва рейтинг кўрсаткичларини шакллантиришда фойдаланилади. Аҳоли ва унинг фаровонлиги тўғрисидаги ишончли ахборотлар давлатнинг узоқ муддатли прогнозлар ва ҳудудларни ижтимоий-иқтисодий ривожлантириш мақсадли дастурлари, аҳолининг бандлигини таъминлаш ва янги иш ўринлари ташкил этиш дастурлари, барқарор ривожланиш мақсадлари, Миллий индикаторларни шакллантириш, меҳнат ресурслари жойлашуви ва улардан фойдаланиш жараёнларини ўрганиш, иқтисодий ва ижтимоий соҳаларда илмий тадқиқотлар олиб боришда фойдаланилади.\nАҳолини рўйхатга олишда махфийлик ва хавфсизлик чоралари


Тошкентда машина уриб кетган пиёда вафот этди » Muzlik.uz - O‘zbekiston yangiliklari\n16 март куни тахминан 22:30 да Тошкентнинг Юнусобод тумани Кичик халқа автомобиль йўлида содир бўлган ЙТҲ натижасида пиёда вафот этди. Пойтахт ИИББ матбуот хизматининг хабар қилишича, 36 ёшли Lacetti ҳайдовчиси 59 ёшли Раҳим З.ни уриб юборган. Эркак олган тан жароҳатлари натижасида шифохонада ҳаётдан кўз юмган. ЙТҲга ҳайдовчи тартибга солинмаган пиёдалар йўлакчасидан йўлни кесиб ўтаётган пиёдани кўрмай қолгани сабаб бўлган, дея қайд этди ИИББ.\nТошкент ИИББ ЙПХ ходими иштирокидаги ЙТҲ бўйича изоҳ берди\nТошкентда машина уриб юборган аёл ҳалок бўлди


ЎзА - Аҳоли қачон ўз ҳуқуқларини танийди?\n11.01.2019 20:03 Чоп этиш версияси\nАҳоли қачон ўз ҳуқуқларини танийди?\n“Тараққиёт стратегияси“ марказида Ўзбекистон Республикаси Адлия вазирлиги “Адлия ахбороти“ брифинги ва қабул қилинган ҳуқуқий ҳужжатлар шарҳига бағишлаб анжуман ўтказди.\nУнда ушбу ҳафтада қабул қилинган ўндан ортиқ қонун ҳужжатлари ҳақида маълумот берилди.\nХусусан, Президентимизнинг жорий йил 6 январдаги “Судьялик лавозимларига номзодларни тайёрлаш, судьялар ва судлар аппарати ходимларини қайта тайёрлаш, уларнинг малакасини ошириш тизимини тубдан такомиллаштириш чора-тадбирлари тўғрисида”ги қарори ва 9 январдаги “Жамиятда ҳуқуқий онг ва ҳуқуқий маданиятни юксалтириш тизимини тубдан такомиллаштириш тўғрисида“ги фармони доирасида суҳбат ўтказилди.\nЖамиятда ҳуқуқий онг ва маданиятни юксалтириш қонун устуворлигини таъминлаш ва қонунийликни мустаҳкамлашнинг энг муҳим шартларидан биридир.\nЎзбекистон Республикаси ҳуқуқ-тартибот соҳаси мутахассисларининг фикрича, ҳуқуқий таълим ва тарбия борасидаги ишлар тизимли ва узвий равишда олиб борилмаяпти. Бунда оила, маҳалла ва фуқаролик жамиятининг бошқа институтлари иштироки етарлича таъминланмаган.\nЁшларнинг ҳуқуқий тарбиясига салбий таъсир кўрсатувчи омилларга нисбатан ҳуқуқий иммунитетни шакллантириш, ҳар бир шахсда қонунларга ва одоб-ахлоқ қоидаларига ҳурмат, миллий қадриятларга садоқат, ҳуқуқбузарликларга нисбатан муросасизлик ҳиссини уйғотиш ишига комплекс тарзда ёндашилмаяпти.\nАҳоли ҳуқуқий билимлари етарли бўлмагани боис, давлат органларининг қонунга хилоф қарорлари устидан судга шикоят қилиш имкониятидан деярли фойдаланмайди. Бу эса мансабдор шахслар томонидан фуқароларнинг ҳуқуқлари ва қонуний манфаатлари камситилиши ҳолатларини келтириб чиқараяпти.\nАҳоли қачон ўз ҳуқуқини танийди?\nҚачонки, унга болаликданоқ ҳуқуқий билимлар берилса. Давлатимиз раҳбарининг фармонига кўра, жамиятда ҳуқуқий онг ва ҳуқуқий маданиятни юксалтириш бўйича “шахс – оила ‒ маҳалла ‒ таълим муассасаси ‒ ташкилот ‒ жамият” принципи тизимли ва узвий ташкил этилади.\nШунингдек, Ўзбекистон Республикасининг қонун ҳужжатлари маълумотлари миллий базаси ҳамда қўшимча ҳуқуқий маълумотлар етказиш тизимини ўз ичига оладиган Ўзбекистон Республикасининг миллий ҳуқуқий интернет портали иш бошлайди.\nАҳолига бепул маслаҳат бериш порталини ўз ичига олган Аdvice.uz ҳуқуқий ахборот тизими яратилади. Умумтаълим мактаблари ва академик лицейларда ҳуқуқий билимларга доир ўқув машғулотлари кўлами янада кенгайтирилади. Ҳуқуқий масалалар юзасидан савол-жавоб тарзидаги қўлланмалар тайёрланади ва хонадонларга бепул тарқатилади.\nАҳолининг ҳуқуқий онги ва ҳуқуқий маданиятини юксалтиришга муносиб ҳисса қўшган давлат органлари ва ташкилотлар ходимларига аҳолининг ҳуқуқий саводхонлигини оширишда кўрсатган хизматчилар “Ҳуқуқий тарғибот ишлари аълочиси” кўкрак нишони билан тақдирланади.\nБарно Мелиқулова, Ёқуб Мелибоев (сурат), ЎзА


«Одноклассники» шаҳзода Ҳарри ва Меган Марклнинг...\n19.05.2018 11:13 0 80\nШаҳзода Ҳарри ва Меган Марклнинг тўйи 19 май куни «Одноклассники» ижтимоий тармоғида тўғридан-тўғри кўрсатилади. Ижтимоий тармоқ «BBC Worldwide» билан биргаликда телекўрсатувнинг 5 соатлик версиясини Буюк Британиядан тўлиқ олиб кўрсатади. Томошабинлар маросимда иштирок этаётган барча машҳур инсонлар, шу жумладан, Элтон Жон, Жорж Клуни, Дэвид Бекхэм ва бошқаларни кўрадилар.\nТантаналарни «Одноклассники»даги «Леди Mail.Ru» медиалойиҳаси гуруҳида кузатиш, жонли эфирни «Леди Mail.Ru» сайтида ҳам кўриш мумкин. Шунингдек, кўрсатув «Одноклассники. Видео» гуруҳида «BBC Worldwide»нинг инглиз тилидаги оригинал шарҳлари билан берилади.\nНамойиш Россия ва МДҲ мамлакатларида Москва вақти билан соат 11:00 дан 16:00 гача давом этади. Рус тилидаги намойишни «Леди Mail.Ru» раҳбари Елена Володина ва нашрнинг бош муҳаррири Аля Баданина шарҳлаб боришади.\nНамойишни «Одноклассники» веб-версиясида, «iOS» ва «Android»даги «Одноклассники» мобил иловаларида, шунингдек, «Smart TV» ва «Android TV»да «ОК Видео» иловасида катта экранда кузатиш мумкин.\nДастлабки уч соат давомида меҳмонлар Беркшир графлигидаги Виндзор қасри ҳудудида жойлашган Авлиё Георгий ибодатхонасига келишади, бу ерда никоҳ маросими бўлиб ўтади.\nТўйга икки ярим минг нафар меҳмон таклиф қилинган.\nТўй Меган Маркл Шаҳзода Ҳарри


AnTuTu: Нархига муносиб энг яхши смартфонлар рейтинги (арзон ва ўрта нархли) - Terabayt.Uz\nAnTuTu ресурси ишлаб чиқарувчилари навбатдаги рейтингда энг яхши техник жиҳат билан бирга энг мақбул нархга ҳам эга бўлган смартфонларнинг номларини эълон қилди. Рейтингдан июнь ойида смартфон бозорида сотилаётган мобил қурилмалар ўрин олган. Айни пайтда смартфон бозорида танлов юқори, шу билан бирга нархи имкониятларига муносиб бўлган ва инсоф доирасида нархланган смартфонлар сони кам. Экспертлар асосий эътиборни ҳамёнбоп девайсларга қаратганлар.\n$150 долларгача бўлган "ақлли телефон"лар рейтингида Xiaomi Redmi Note 5 (3/32 Гб) модели биринчи ўринни қўлга киритган. Иккинчи ўринда эса Xiaomi Redmi 6A (2/16 Гб) модели турибди. Ундан пастки ўринни бўлса Meizu M6S (3/32 Гб) телефони ўрин эгаллаган.\n#Meizu M5s #арзон смартфон #ҳамёнбоп смартфон #энг яхши смартфонлар #Meizu M6 Note #Xiaomi Redmi 6 #Xiaomi Mi 8 SE #Xiaomi Redmi 6 Pro


Абдулла Қодирий. Хусусий мактублардан (1923) | www.ziyouz.uz\nБош саҳифа МатбуотЖадид матбуотиАбдулла Қодирий. Хусусий мактублардан (1923)\nКаминалари хусусий кабинетларида ўлтуруб, янгигина пўчталйўн томонидан топширилған дўст-душман мактубларини ўқуб, гоҳ кулар эдилар, гоҳ йиғлар эдилар. Дўст-душман мактубидан бир неча нусха:\n«…Оёғингға қараб юр!.. Кечаги газетда ҳақимда алжиганингни бу галча бола-чақанг ҳурматига кечирдим. Йўқса битта каллакесарга заказ берилган эди… Имзо…»\nРезалютсия: ўзим ҳам жондан тўйганман!\n«Биродар! Қўчқор подачининг сигири тескари туғубдир. Шуни ўхшатуб газетингга ёзмайсанми? Ў зи жуда қизиқ гапда!..\nРезалютсия: саники ҳам маъқул!\n«Ўртоқ! Ман санинг шаҳарнинг четроғида туришингни биламан. Шунинг учун сандан бир илтимос бор. Худо учун илтимосимни рад қилма. Оилам ила яқинғинадан бери бир балоға йўлиқдиқ. Ёлғиз мангина эмас, бутун маҳалла аҳли йўлиқдилар. Бу воқиъага энди уч ойлар чамаси бўлди. Кундузлари ҳарчику нотинчлик билан ўткурамиз. Аммо кечалари! Сўрама биродар, бизнинг ҳолимизга мушуклар йиғласун! Бир чимдим ухлаш йўқ, бутун кечаси жонсараклик. Ўзимизни ҳам қўябера, ҳаммадан ҳам бешикдаги болани айт… Эй, бечора-бечора, санинг нима гуноҳинг бор эди?!\nТовушинг ўчкурнинг товушини эшиткан сайин бешикда ётқан гуноҳсизнинг ўтакаси ёрилиб шайтонлайдир. Эртасига бутун кун домла хўжа қилуб умримиз ўтадир…\nБунинг маҳалласига дев дориган экан, деб ўйлай кўрма. Бу унинг олдида ҳеч нарса. Аждарҳо пайдо бўлғандир, деб ҳам ўйлама. Чунки биз аждар деганингдан … оламиз, бу ўзи ажиб бир бало, хунук бедаво!\nЭнди бўлмади, энди уйни ташлаб қочаман. Йўқ, у турсун — йўқ ман турай. Санга илтимос шулки, ўзингга яқин ердан бир ҳовли топ, ман кўчай шу маҳалладан, бошимни олиб кетай шу уйдан. Бир мангина эмас, бутун маҳалла кўчиш қасдида. Бечоралар: «Шаҳардан ҳовли топилмаса уязга бўлса ҳам чиқиб кетамиз»,дейдилар.\nЎзи ажиб бир бало, ишонмасанг бир кун кел, бутун тун мижжа қоқтирса, ҳар нарса де. Санга байталмоннинг отини айтишка ҳам юрагим йўқ. Хайр нима бўлса ҳам айтай: «Шарқ» саҳнаси билан «Турон»нинг тўртта карнайи ға-а-а-а-ат, ға-а-а-а туу-у-ға-а-а-аат! Ғарт-ғарт-ғарт! Ҳа товушинг ўчкур, ҳа, эгасиз қолғур!\nМахсидўз маҳалла: Имзо…»\nРезалютсия: шу гапингга номаъқул бузоқнинг гўштини ебсан. Жимгина қимирламай уйингда ётабер. Товуши санинг маҳаллангга ёқмаған карнай «Шарқ» «Алт мусиқия»сидан бир навъидурки, унинг инсонга уч турлук фойдаси бор, дейдирлар. Чунончи:\nҲар инсон, форсийча «хар», ўзбекча «эшак» деган ҳайвоннинг нағмаи жонсўзини эшитсун ва ё карнай товушини!\nМусиқийшуносларнинг сўзларига қарағанда, бу икки жонворнинг товуши ижрои таъсирида баробар бўлуб, кишининг миясини тўлғузар экан ва яна руҳига озиқ бўлуб табиъатини ҳам нозиклашдирар экан!\nХусусан, карнай бизнинг халққа гипнўтизм қабилидан таъсир бериб, беихтиёр карнай товуши чиққан томонға югуртирар экан. Шу муносабат билан «Турон» ва «Шарқ» саҳналарининг картина белатлари чақа пул бўлуб, мурод-мақсадга етилар экан.\nМана укажон, кўрдингизми, карнай деган «Алт мусиқия»нинг «Ҳикмати комедия»сини! Кўчаман-нетаман деб ўлтурмангки, миянгиз тўлсун ва ўзбек миллатига оз деганда бир маҳалла мусиқийшунослар етишсун!\nТорт-ей, карнайингни, садағанг кетай!\n«Туркистон» — 1923 йил, 6 феврал, 57-сон\n «Шарқ» ва «Турон» саҳнаси — Тошкентнинг Эски жўва майдонидаги Махсидўзлик кўчасида, эски ҳарбий комиссариат биносида бўлган.\n «Алт мусиқия» — паст овозда чалинувчи асбоби.\n← Аввалги Аввалги Абдулла Қодирий. Бир чимдим билдириш (1923)\nКейинги → Кейинги: Абдулла Қодирий. Қурбон байрами (1923)


Ла-лига 05.07.2020 20:00 Эспаньол 0 - 0 Леганес\nОлий лига 05.07.2020 20:00 Торпедо-БелАЗ 0 - 1 Шахтёр-Солигорск\n15-тур, 9 декабрь, соат 01:00\nГрациано Пелле (31)\nРобин ван Перси (12, 71)\n01.Давид де Хеа\n90+5' Ўйин тугади! "Саутгемптон" - "МЮ" - 1:2\n90+3' Эррерага нисбатан Фонте ҳужумда фол ишлатди\n89' Садио Мане огоҳлантириш олди. У байроқча ёнида Ван Персини қўполлик билан йиқитди\n88' "МЮ"да ўзгариш: Хуан Мата ўрнига Даррен Флетчер туширилди\n87' Бурчак тўпини меҳмонлар бартараф этишди\n86' Бертран чап қанотдан зарба йўллади. Тўп ҳимоячининг оёғидан майдонни тарк этди.\n85' "Авлиёлар" бурчак тўпини ўйинга киритишди. Тўп жарима майдончаси ташқарисида турган Клайнга етказилди. ҲИмоячининг зарбаси дарвоза устуни ёнидан ўтиб кетди\n84' Жарима майдончаси томон етказилган жарима зарбасини ҳимоячилар қайтаришди, такрорий узатмани дарвозабон эгаллади\n81' Пелле томон олис масофадн етказилган тўп ўтиб кетди ва уни Де Хеа эгаллаб олди\n79' "Саутгемптон"да ўзгариш: Шейн Лонг ўрнига Эммануэль Маюка туширилди\n77' Вуууууҳ! Де Хеа жамоасини голдан қутқарди! Мане чап қанотдан яқинлашиб келди ва жарима майдончаси ичида очилган Пеллега узатма берди. Унинг зарбасини Де Хеа қайтарди\n71' ГООООООООЛ! Робин ван Перси, 1:2! Руни ўнг қанотда белгиланган жарима зарбасини дарвозанинг олис устунига айлантирди. Ҳимоячиларнинг ортидан чиқиб келган Ван Перси чап оёқда бир амаллаб тўп йўналишини ўзгартирди. Тўп дарвозабоннинг оёқлари орасидан ўтиб, тўрга бориб тушди!\n70' "Саутгемптон"да ўзгариш: Душан Тадич ўрнига Жейк Хескет тушди\n68' Ўйин тенглашди. Жамоалар навбатма-навбат ҳужум ташкил қилишмоқда, аммо хавфл вазиятлар ҳозирча йўқ\n62' Чап қанотдан ерлатиб узатмадан кейин "МЮ" ҳимоячиси тўпни қайтарди. Унинг ортида Лонг турганди\n61' Руни бурчак тўпини ўйинга киритаётганида қизиқ вазият юзага келди. Уэйн югуриб келиб, чап оёғини таянч шаклида тўп яқинига қўймоқчи бўлганида, унинг чап оёғи тўпга тегиб кетди ва ердан бироз кўтарилди. Ўнг оёқда берилган зарба натижасида тўп майдонни тарк этди\n61' Эшли Янг чап қанотдан тўпни дарвозабон майдончасига айлантирди. Тўп ҳимоячининг бошидан майдонни тарк этди.\n59' Вууууууҳ, Пеллеееее! "МЮ" ҳимоячиси Маркос Рохонинг тўп йўқотишидан кейин Тадич жарима майдончасига кириб келган Пеллега тўпни узатди. Грациано бир ҳимоячи таъқиби остида кучли зарба йўллади. Тўп тўсин устидан бир неча сантиметр юқоридан ўтиб кетди\n55' Руни яхши вазиятга чиқди. У жарима майдончаси чизиғи устида тўпни қабул қилди. Унинг ўзи бир ҳимоячини алдаб, чап томондан ичкариига кириши ҳам мумкин эди, аммо у ўнг томондан яқинлашиб келган шеригига тўпни узатишга қарор қилди. Тўп ҳимоячидан ўтмади\n54' Манчестерликлар икки марта ҳужум ташкил қилишди. Мезбон ҳимоячилари яхши ҳимояланишди\n52' Вууууууҳ! ЧАп қанотдан етказилган тўпга Шейн Лонг 7-8 метрдан бош билан зарба берди. Де Хеа тўпни қайтарди. Қайтган тўпни ҳимоячилар вазиятдан узоқлаштиришди\n51' Иккинчи бўлимда ҳам фаоллик ва устунлик Куман жамоаси томонида\n47' Вуҳ, Майя Йошида ўнг томондан узатилган тўпни қабул қилиб, Матани алдаб ўтди, аммо унинг зарбаси иккинчи ҳимоячига тегиб, майдонни тарк этди. Ҳакам негадир бурчак тўпи бермади\n' Ҳозирча "Саутгемптон" - "МЮ" - 1:1. Танаффус.\n45+2' Биринчи бўлим якунланди\n45+2' Ван Перси жарима майдончаси ташқарисидан зарба йўллади! Тўп дарвоза устуни ёнидан ўтиб кетди\n45+1' Хавфли-хавфли, мезбонлар ҳужуми хавфли. Яна ўша қисқа паслар орқали жарима майдончаси кирилди, аммо Лонг томон узатилган пас узун бўлиб кетди. Де Хеа тўпни эгаллаб олди\n45' Куман шогирдлари қисқа паслар орқали жарима майдончасига кириб келишди. Янг бурчак тўпи эвазига хавфни бартараф этди\n44' Ўнг қанотдан жарима майдончасига етказилган тўпга Садио Мане бош билан зарба беришга уринди. Бироқ паст бўйли футболчи тўпга бироз ета олмади\n41' Янгнинг узатмаси ҳеч кимга тегмай, майдонни тарк этди\n40' Мезбонлар футболчиси рақиб жарима майдончаси чизиғи устида дарвозага тескари турган ҳолда тўпни қабул қилди ва ўнг қанотдан етиб келган шеригига тўпни тавани билан узатди. Аммо у узатмадан бироз аввалроқ у жойдан ўтиб кетди\n39' "МЮ"да ўзгариш: МакНейр ўрнига Андер Эррера туширилди\n35' Вууууҳ, "МЮ" омад туфайли навбатдаги голдан қутулиб қолди. Яна ўнг қанотдан етказилган узатмага Ваньяма бош билан зарба берди. МакНейр тўпни қайтариш чоғида уни Шейн Лонгга совға қилиб қўйди. Лонг сакраб турган тўпга 7-8 метрдан зарба йўллади. Тўп дарвоза устидан ўтиб кетди\n31' ГОООООООООЛ! Грациано Пелле, 1:1! "Саутгемптон" марказ бўйлаб ҳужум ташкил қилди ва тўп ҳимоячининг оёғидан ўнг томонга кетди. Ярим ҳимоячи тўпни дарҳол 11 метрли нуқта атрофига етказди. Тўпни эгаллаб олган Тадич зарба йўллади. Тўп "МЮ" ҳимоячисининг оёғига тегиб, унинг ортида турган Пеллега тушди. Ҳужум яқин масофадан дарвозани ишғол қилди!\n27' "Саутгемптон" яхши ҳужум ташкил қилди. Ўнг қанотдан етказилган тўпни жарима майдончаси ичида қабул қилган Пелле яқин бурчакка зарба йўллади. Де Хеа зарбани қайтарди\n25' Вууууҳ, Садио Мане жарима майдончаси ичида 3 нафар ҳимоячини алдаб ўтди, аммо дарвозабон билан ёлғиз қолганида йиқилиб тушди ва тўпни йўқотди!\n24' "МЮ" қарши ҳужумда ўйнамоқда\n21' Янг чап қанотдан тўпни дарвозабон майдончасига айлантирди, ҳимоячи бош билан қайтарди\n18' Мезбонларнинг навбатдаги ҳужуми самарасиз якунланди\n12' ГОООООООООЛ! Ван Перси, 0:1! Руни чап қанотда бир ҳимоячини алдаб ўтди, аммо иккинчи ҳимоячи тўпни эгаллаб олди. Ўша заҳоти Ван Перси дарвоза томон югура бошлади. Ҳимоячи буни кўрмай қолди ва тўпни дарвозабонга етказган пайтда Робин тўпни эгаллаб, бирга-бир вазиятда дарвозани ишғол қилди!\n10' "Саутгемптон" бу сафар ўнг қанотдан тўпни жарима майдончасига етказди. Де Хеа тўпни эгаллаб олди\n8' Ҳозирча мезбонлар бироз фаолроқдек\n4' Мезбонлар чап қанотдан жарима майдончасига тўпни етказишди. Бош билан берилган зарба дарвоза устидан ўтиб кетди\n3' Мезбнлар оқ-қизил йўл-йўл рангли формада, "МЮ" эса кўк рангли футболкада ҳаракат қилмоқда\n' "Саутгемптон" - "МЮ" учрашуви бошланиш арафасида. Сиз билан биргаликда ушбу ўйинни биргаликда кузатиб борамиз.


Қозоғистон ва Португалия университетлари туризм соҳасида ҳамкорлик қилади\n20 Декабрь 10:51\nLISSABON. Kazinform – Қозоғистоннинг Португалиядаги элчихонаси кўмагида Халқаро туризм ва меҳмондўстлик университети ва Алгарве университети ўртасида ҳамкорлик тўғрисида меморандум имзоланди, деб хабар беради Kazinform.\nИмзолаш маросимида Халқаро туризм ва меҳмондўстлик университетининг бошқарув раиси- ректори Майнюра Мурзамадиева қутлов нутқи билан чиқди.\nПортугалия томонинидан тадбирга Алгарве университетининг фан ва халқаро алоқалар бўйича проректори Александра Теодосио ва Алгарве университетининг менежмент, туризм ва меҳмондўстлик мактаби директори Александра Гонсалвес иштирок этишди.\nСуҳбат давомида томонлар туризмни ривожлантириш ва миллий сайёҳлик маҳсулотларини оммалаштириш бўйича тажриба алмашишга қизиқиш билдирдилар.\nТуризм учун кадрлар тайёрлаш ва бу соҳада замонавий бошқарув усулларини жорий этишга алоҳида эътибор қаратилмоқда. Академия алоқаларни ва қўшма таълим дастурларини ривожлантиришга қизиқиш билдирилди.\nҲужжатларни тайёрлаш, тадқиқот ва тажриба алмашиш мақсадида талабалар, профессор-ўқитувчилар ва ходимлар билан алмашинувини, шунингдек туризм ва меҳмондўстлик индустрияни ривожлантириш бўйича қўшма конференциялар ва семинарларни ўтказишни назарда тутади.\nУниверситетлар ўртасида ҳамкорлик тўғрисида меморандум имзоланиши икки мамлакат ўртасидаги маданий-гуманитар ҳамкорликни янада мустаҳкамлашга хизмат қилади.\n1 Давлат раҳбари қозоғистонликларни Ғалаба куни билан табриклади\n2 Елбасы Қозоғистон халқини Ғалаба куни билан табриклади\n3 Бугун Ғалаба куни


Qalampir.uz - Абитуриентлар диққатига! 9 та ОТМга имтиҳонсиз кириш мумкин\nАбитуриентлар диққатига! 9 та ОТМга имтиҳонсиз кириш мумкин\n11:26, 25.07.2018 Реклама\nАбитуриентлар, ҳаяжонли кунларга ҳам оз қолди. Ҳа демай олий ўқув юрти талабаси бўлиш учун имтиҳон топширасиз. Йиллар давомида олган билимларингиз синовдан ўтказилади, ғалвир сувдан кўтарилади. 1-15 август кунлари Ўзбекистондаги 90 га яқин Олий ўқув юртида ўтказиладиган тест синовлари кўплаб йигит-қизларимизнинг орзуларини рўёбга чиқарса, яна кўпларини умидларини сўндиради. Йўқ, бундай хулосага келишга ҳали эрта. Имтиҳон жавоблари қандай бўлишидан қатъи назар сизда талаба бўлиш имконияти доим мавжуд. Фақат хоҳиш бўлса бас.\nБундан бир неча йил аввал, олий таълим олиш борасидаги танлов жуда тор доирада эди. Ўзбекистондаги олий ўқув юртларига кира олмадингизми, демак яна бир йил умрингиз кейинги йилнинг августини кутиш билан ўтарди. Келаси йил ҳам талаба бўлмасангиз-чи?! Яна август, яна ва яна... Ҳозир эса имкониятлар анча кенг.\nБиз эса сизга эртагаёқ талабалар қаторидан ўрин олиш имконини яратамиз.\nБиласизми, дунёнинг бир четида, аниқроқ қилиб айтсак, Украинада 3 мингдан зиёд ўзбекистонлик йигит-қизлар нуфузли университет ва институтларда таҳсил олади. Сиз ҳам шу йилнинг ўзидаёқ ҳеч қандай имтиҳонларсиз улар қаторига қўшилишингиз, хорижий олий таълим муассаси талабаси бўлиш бахтига мушарраф бўлишингиз мумкин. Энг муҳими ушбу институт ва университетларни битиргач, дунёнинг исталган нуқтасида ўз мутахассислигингиз бўйича ишлай оласиз.\nАйтайлтик, Ўзбекистондаги тиббиёт академияси кириш имтиҳонларидан йиқилдингиз. Табриклаймиз! Жаҳлингиз чиқмасин, биз сизни яна бир имкониятингиз борлиги билан ва бу сафар ҳеч ким сизни йиқита олмаслиги билан табриклаяпмиз. Сиз эртагаёқ Украинадаги Харьков миллий тиббиёт университети талабалари қаторидан ўрин олишингиз мумкин. Бундан ташқари сизни яна 8 ОТМ кутмоқда. Булар:\nҲужжатларни топшириш, таълим учун пул ўтказмаларини амалга ошириш, самолёт чипталаридан тортиб, таълимни битиргунга қадар яшаш жойи билан таъминлаш, ўқув жараёнида келиб чиқиши мумкин бўлган эҳтимолли муаммоларни бартараф этиш, талабанинг фикру зикрини фақат ва фақат билим олиш билан банд бўлишига шароит яратиш – таълим маркази олдидаги асосий вазифадир.\nОТМларга ҳужжат топшириш жорий йилнинг 1 ноябрига қадар давом этади. Ўқишга йўлланма олиш учун қуйидаги ҳужжатлар тақдим этилади:


Ҳолат юзасидан Навоий шаҳри бўйича ИИО ФМБ ҳузуридаги Тергов бўлими томонидан Жиноят кодексининг 169-моддаси билан жиноят иши қўзғатилган\n2020 йилнинг 31 март кунидан 4 апрель кунига қадар бўлган вақт оралиғида номаълум шахс Навоий шаҳрида жойлашган фуқаро Ш.И. (аёл)га тегишли бўлган дўконга дераза ойнасини синдириш йўли билан ғайриқонуний равишда кирган.\nЎзбекистон Республикаси ИИВ ҳузуридаги Тергов департаменти хабарига кўра, бу шахс у ердан умумий қиймати 50 755 000 сўмлик турли хилдаги атир-упалар ва кумушдан ишланган аёллар тақинчоқларини яширин равишда талон-торож қилиб, ҳодиса жойидан яширинган.\nМазкур ҳолат юзасидан Навоий шаҳри бўйича ИИО ФМБ ҳузуридаги Тергов бўлими томонидан Ўзбекистон Республикаси Жиноят кодексининг 169-моддаси 2-қисми “б,г” бандлари (ўғирлик) билан жиноят иши қўзғатилган.\nОлиб берилган тергов ҳаракатлари давомида ушбу жиноятни муқаддам судланган 42 ёшли А.А. содир этганлиги аниқланиб, ҳозирда мазкур жиноят иши юзасидан дастлабки тергов ҳаракатлари олиб борилмоқда.


04 март 2021, Тошкент вақти: 18:28\nРоссия Мудофаа вазирлигининг учоғи Нью-Йоркнинг Жон Ф.Кеннеди халқаро аэропортида.\nРоссиянинг коронавирусга қарши курашда АҚШга ёрдам кўрсатиш мақсадида жўнатган юки иккала мамлакатдаги одамларни ҳам ҳайрон қолдирмоқда.\nРоссия Мудофаа вазирлигининг юк ташувчи учоғи Нью-Йоркнинг Жон Ф.\nКеннеди халқаро аэропортига ниқоблар, ўпкани сунъий шамоллатувчи вентиляторлар ва бошқа тиббий жиҳозлар юкларни олиб келди.\nКремль буни АҚШга COVID-19 га қарши кураши учун жўнатилган “гуманитар ёрдам” деб атади.\nЎша куни Давлат департаменти Кремлнинг “гуманитар ёрдам” ҳақидаги гапини рад этиб, Қўшма Штатлар юкни Россиядан сотиб олгани ҳақида баёнот берди.\nЛекин унинг вакили юк учун қанча пул тўланганини айтишдан\nОрадан бир куи ўтиб, Россия Ташқи ишлар вазирлиги Москва билан Вашингтон ҳаражатларни бирга кўтарганини айтди.\nҚизиғи шундаки, Россиянинг зикр этилган юкда ҳиссаси бор иккита корхонаси 2014 йилда Москва Украинанинг Қрим ярим оролини босиб олгани учун Ғарб мамлакатлари жорий этган санкциялар рўйхатига тушган ширкатлар экани маълум бўлиб қолди.\nЯнаям қизиғи, АҚШ маъмуриятини исми ошкор қилинишини истамаган\nрасмийси Россиянинг баёнотига зид ўлароқ, юк учун пулни фақат Қўшма\nШтатлар тўлаганини маълум қилди.\nБунақа чалкашлик оқибатида кузатувчилар, Қўшма Штатлар юкларнинг олиб кирилишига рухсат беришдай истиснога бориш билан ўзи жорий қилган санкцияларни бузмадими, деган саволни ўртага ташламоқда.\nНега юклар учун тўлов ҳақида бир-бирига зид маълумотлар берилмоқда?\nАҚШ президенти Доналд Трамп Россия президенти Владимир Путин билан телефон орқали мулоқот қилганини, ўша суҳбат чоғида Путин ёрдам таклиф этганини, Трамп эса уни олишга рози бўлганини айтган эди.\nЖурналистларнинг бу Кремлнинг пропаганда мақсадида қилган иши бўлиши мумкинлиги ҳақидаги саволга, Трамп, “менинг Россия билан ҳам, пропаганда билан ҳам зарарча ишим йўқ. Жуда кўп юқори сифатли тиббий жиҳозлар бўлгани учун уларни қабул қилдим”, дея жавоб қайтарди.\nКремль танқидчилари ёрдамни пропаганда деб атаётган пайтда Россиянинг Вашингтондаги элчиси Анатолий Антонов бу ишни сиёсийлаштириш керак эмаслигини айтиб, Россиянинг гуманитар миссияси фақат бир америкаликнинг ҳаётини сақлаб қолса ҳам, муваффақиятга эришган бўлади, деди.\nРоссиянинг мухолифат вакилларидан Алексей Навальний ва бошқалар\nҳукуматнинг бу ишини, “биз бутун мамлакат бўйлаб тиббиёт ходимларига шахсий ҳимоя кийимлари учун пул йиғаётганимизда, ҳукуматимиз уларни Америкага сотмоқда”, дея танқид қилди.\nЯна ўртага юк учун пулни ким тўлагани масаласи чиқди: Россия тарафи уни икки томон тўлаганини, Америка тарафи эса уни сотиб олганини айтмоқда.\nРоссия томони иддаосича, пулнинг ярмини Россиянинг бевосита инвестиция фонди тўлаган.\nЎша фонд 2015 йили АҚШ Молия вазирлигининг санкциялар\nрўйхатига киритилган эди.\nФонд матбуот котиби “Озодлик” радиосига мавжуд санкциялар айни ҳолатда унга дахл қилмаслигини билдирди.\nЮкка киритилган вентиляторларни Россиянинг Урал минтақасида жойлашган Радио ва электроника технологиялари компанияси ишлаб чиқарган.\nЎша компания ҳам 2014 йил июлидан бери Украина ва Қрим ярим оролига дахлдор масалалар сабаб АҚШ Молия вазирлигининг санкциялар рўйхатига киритилган эди.\nКремль матбуот котиби Дмитрий Песков юк етказиб берилажаги ҳақидаги постида АҚШ маъмурияти вакиллари ёки давлат идоралари унга эътироз билдирганини айтган эди.\nБу Россиянинг айрим америкалик расмийлар ҳеч бир асоссиз икки томонлама муносабатлар истиқболига путур етказишга\nинтилаётгани ҳақидаги нарративига мос келади.\nНа Давлат департаменти ва на Россия Ташқи ишлар вазирлиги юкнинг\nқийматини ошкор қилмади, лекин АҚШ маъмуриятининг исми сир қолишини истаган вакили товарлар “бозор қиматидан паст” сотиб олинганини айтди.\nИшлаб чиқарувчи компания сайтидаги нархга кўра, етказиб берилган\nвентиляторлар қарийб 1 миллион долларлик қийматга эга.\nЭкспертларга кўра, Россия ҳукумати атайлаб иккита АҚШ санкцияси остидаги корхона маҳсулотларини юк қилиб жўнатган.\nАҚШ маъмуриятининг собиқ расмийлари Россиянинг Қўшма Штатларга\nгуманитар ёрдам кўрсатиши пропагандадан бошқа нарса эмаслигини айтмоқда.


Эрон газетаси: ИШИД бошлиғи “Исроил шифохонасида” вафот этди\n"Исломий Давлат" гуруҳи раҳбари Абу Бакр Бағдодий жамоат намозига имомлик қилмоқда\n26 апрель куни Эрон инқилоб гвардиясига яқин алоқаси бўлган Fars News сайти Бағдодий ўлимидан аввал "Ироқ армияси ва оммавий кучлар" ҳужумида яраланиб, Исроил бошқарувидаги Ғўлон тепаликларида жойлашган шифохонага ётқизилганини иддао қилди.\nЎтган ҳафтада Британиянинг “Гардиан” нашри Бағдодий жиддий, ҳатто ҳаётига таҳдид солувчи жароҳат олгани ҳақида хабар тарқатиши ортидан "Исломий Давлат" гуруҳи бошлиғининг соғлиғи ва қаердалиги ҳақида миш-мишлар урчиди.\n"Гардиан"га кўра, унинг манбалари, жумаладан Ироқ ҳукумати маслаҳатчиси Ҳишом ал-Ҳошимий, Бағдодий 18 март куни Ироқнинг Нинева вилоятида АҚШ етакчилигидаги ҳаво ҳужумида жароҳат олганини айтган. Бироқ, кейинроқ Пентагон ҳужумда Бағдодий жароҳатлангани ёки нишонга олинганини рад этди.\nFars News яна Ироқдаги "Исломий Давлат" "аллақачон янги етакчига – Абу Али Афри номи билан маълум бўлган Абдул Раҳмон ал-Шейжарга байъат қилганини" иддао қилди.\nNewsweek нашри ўтган ҳафтада собиқ физика ўқитувчиси бўлмиш Афри Бағдодий жароҳатларини даволатаёгани учун унинг ўрнига жангари гуруҳга етакчилик қилаётгани ҳақида хабар берди.\nFars News Бағдодий шунчаки жароҳатлангани йўқ, балки "клиник ўлган" демоқда. Бундан ташқари, бу нашриёт ҳисоботи билан бошқа хабарлар ўтрасида яна икки йирик тафовут мавжуд.\nFars News "Гардиан" газетасида ёзилганидек, Бағдодий "18 март куни ғарбий Ироқда амалга оширилган ҳаво ҳужуми" натижасида жароҳат олган деса-да, ҳужумни АҚШ уюштирганини тан олмади. Унинг ўрнига Эрон газетаси ҳаво ҳужумини Ироқ армияси билан "оммавий кучлар", яъни Эрон дастаклаётган шиа жангарилари амалга оширганини даъво қилди.\nFars News шунингдек Бағдодий Сурия яқинидаги Исроил бошқарувидаги ҳудудда жойлашган шифохонада даволанаётганини иддао қилди. "Исломий Давлат" етакчиси ҳақида бунақа маълумот бошқа ҳеч бир хабарда учрамайди.\nFars News тарқатган бу маълумот айрим Эрон расмийлари иддаоларига ўхшайди. Баъзи Эрон расмийлари Исроилни ва унинг Моссад хавфсизлик хизматини "Исломой Давлат"ни келтириб чиқаришда аблайдилар. Масалан, ўтган йилнинг ноябрь ойида Эрон ташқи ишлар вазири ўринбосари Ҳусайн Амир Абдулаҳён Моссадни нафақат "Исломий Давлат"ни яратишда, балки унинг фаолиятини дастаклашда ҳам айблади.\n27 апрель куни Бағдодийнинг ҳалок бўлгани ҳақида миш-мишлар урчир экан "Гардиан" мухбири Мартин Чулов бу иддаолор ҳақида ўз Twitter ҳисобида шарҳ қолдирди.\n"Гардиан" газетасида 21 апрель куни чоп этилган мақола муаллифларидан бири бўлмиш Чулов Бағдодий ўлгани ҳақидаги миш-мишларни тасдиқлай олмаслиги ва, айрим манбаларга кўра, у ҳали ҳам тирик эканини ёзди. Чуловга кўра, умуртқаси жароҳатланган Бағдодий Ироқнинг Мосул шаҳрида даволанмоқда.\n"Исломий Давлат"нинг "матбуот мужоҳидлари", яъни ижтимоий тармоқларда гуруҳни дастакловчи янгилик ва маълумотларни тарқатувчилар ҳам Бағдодий ҳалок бўлганини рад этдилар.\n25 апрель куни рус тилида ёзувчи "Исломий Давлат" матбуот фаоли Мурод Атаев ўз Facebook саҳифасига обуна бўлганларни Бағдодийнинг ўлгани ҳақидаги миш-мишларга ишонмасликка чақирди.\n"Биродарларим, Шайх Абу Бакр Бағдодийнинг ўлими ҳақидаги янгиликларга шошма-шошарлик билан ёндашмайлик. Бирорта ҳам расмий ИД манбаси бу янгиликни тасдиқлагани йўқ. Бунақа маълумотларни қаердан олаяпсизлар?!" - деб ёзди Атаев.


Consumer Reports нашри дунёдаги энг ишончли автомобиллар рўйхатини эълон қилди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n17:35 - Consumer Reports нашри дунёдаги энг ишончли автомобиллар рўйхатини эълон қилди\nАҚШнинг Consumer Reports нашри дунёдаги энг ишончли автомобиллар ишлаб чиқарувчи брендлар рейтингини тузиб, етакчи Mazda япон компаниясини биринчи ўринга қўйди. Mazda максимал 100 баллдан 83 балл олди. Экспертларнинг талқинига кўра, компаниянинг эн гишончли моделлари MX-5 Miata, CX-30, CX-3 ҳисобланар экан.\nРейтингда 2-ўринни яна бир япон компанияси - Toyota 74 балл билан эгаллабди. Мутахассисларга кўра, Prius, Corolla ва Prius Prime моделларини энг ишончлидир. Етакчи учликка Lexus компанияси кирган. Компаниянинг UX, NX ва GX моделлари энг ишончли машиналар деб эътироф этилган.\nШу ўнталикка Buick, Honda, Hyundai, Ram, Subaru, Porsche ва Dodge брендлари ҳам киритилибди.\nБу рейтинглар рўйхати - 330 минг ҳайдовчи охирги йил ичида машиналари билан юз берган муаммолар ҳақида берган маълумотлар, машиналарнинг полигондаги синовлари давомида олинган маълумотлар, ҳайдовчиларнинг ўз машиналаридан қониққанлигини билиш бўйича ўтказилган сўровномалар натижалари ва машинанинг хавфсизлиги ҳақидаги маълумотларга асосланиб тайёрлангани ҳам айтилган.\nХуллас, кўриб турибмизки, Consumer Reports нашрининг маълумотлари ишонишга арзийди. Аммо, қанчалик арзийди? Шу саволга аниқ жавоб йўқ, аслида, уларни билиш ҳамма учун фойдали бўларди.


Рукн: Саҳобалар\tЧоп этилган: 28.11.2016\nМазкур саҳобиянинг тўлиқ исми Асмо бинти Язид ибн Сакан ибн Рофеъ ибн Имри ул-Қайс Ансорий бўлиб, куняси Умму Омир (Умму Салима) эди. Ибн Ҳажар Асқалоний “Ал-Исоба” китобида Асмо бинти Язидни Муоз ибн Жабалнинг амакиваччаси деб ёзади. У ансорларнинг пешқадам саҳобияларидан эди. Мусъаб ибн Умайрнинг чорлови билан имон келтирди. Асмонинг кўпгина яхши жиҳатлари бор эди: ақлли, ибодатли, сабрли ва ихлоси баланд аёл эди. Барча саҳобалар Асмо ҳақида фақат яхши сўз айтар эдилар.\nАсмо Исломнинг илк даврида Мадинада яшади, муборак нубувватдан файз олди. Кучли хотира, фасоҳатли сўз, чиройли нутқ соҳибаси бўлганлигидан уни “аёллар воизи” дейишарди.\nАсмо қизиқувчан бўлиб, кўп савол берар эди. Расулуллоҳ (соллаллоҳу алайҳи ва саллам)дан саксон битта ҳадис ривоят қилган. Ансория аёлларнинг фақиҳи сифатида шуҳрат қозонган. Бир неча марта жаннат билан башоратланган эди.\nАйнан шу хислатлари учун ҳам аёллар бирор масалада Пайғамбаримиз (алайҳиссалом)га мурожаат қилиш керак бўлиб қолса, Асмони юборишар, у масалани Расулуллоҳ (соллаллоҳу алайҳи ва саллам)га чиройли услуб билан етказарди. Бир куни улар ўзаро: “Эркаклар кўпроқ савобга эга бўлишадими ёки аёлларми?” деган масалада баҳслашиб, бир тўхтамга кела олишмади. Аниқ жавобни Расулуллоҳ (соллаллоҳу алайҳи ва саллам)дан сўраб билишга қарор қилишди. Табиийки, бунинг учун Асмо бинти Язидни вакил этиб танлашди. Асмо одоб билан Пайғамбаримиз (соллаллоҳу алайҳи ва саллам) ҳузурларига кирди ва: “Ота-онам Сизга фидо бўлсин, ё Расулуллоҳ! Мен баъзи аёлларнинг Сизга юборган вакилиман. Шубҳа йўқки, Аллоҳ таоло Сизни эркагу аёлга пайғамбар қилиб юборди. Биз ҳам Сизга ва якка Аллоҳга имон келтирганмиз. Биз аёллар уйларимизда ўтириб, эрларимизнинг шаръий истакларини бажарамиз. Эркаклар эса жума намози ўқишади, намозларини жамоат билан адо этишади, касал кўргани боришади ва жаноза намозларига қатнашишади. Ҳамда такрор-такрор ҳаж ва умра амалларини бажаришади... Биз аёллар уларнинг молларини қўриқлаймиз, кийимларини ювиб-тозалаймиз, тикиб-ямаймиз. Фарзандларини парваришлаймиз. Мана шу ҳамма хизматларимиз билан эрларимизнинг савобларига шерик бўла оламизми?”\nПайғамбаримиз (алайҳиссалом) Асмонинг гапларини эшитгач, ёнларидаги саҳобаларига қараб: “Сиз диний савол сўраган аёллар орасида бундан ҳам чиройли гапирадиганини кўрганмисиз?” дея унинг заковати ва фасоҳатини эътироф этдилар. Кейин Асмога ва у орқали барча аёлларга ушбу хушхабарни айтдилар: “Эй хотин, эшит ва сени вакил қилиб юборган бошқа хотинларга ҳам етказ. Агар бир хотин эри билан яхши муносабатда бўлиб, унинг розилигини олса, сен санаб ўтган барча фазилатли амалларнинг ҳаммасида эри билан тенг савобга эга бўлади” (“Усудул ғоба”).\nБу хушхабарни эшитган аёллар беҳад хурсанд бўлдилар. Чунки энди уй ишлари эзадиган юк эмас, балки савобга дохил қиладиган ибодатлиги аён бўлган эди.\nАнсор саҳобалар ҳақида гапирар эканмиз, биз биринчи навбатда Пайғамбаримиз (соллаллоҳу алайҳи ва саллам)га яқин бўлганлари туфайли уларнинг энг яхши сифатлари ҳақида эслаймиз.\nСахийлик – бу гўзал сифат, шу сифат ансорларни бошқалардан ажратиб турган, саховатлари туфайли уларнинг ризқига баракот бериб қўйилган. Ибн Асокирнинг “Тарих” китобида Асмо бинти Язид (розияллоҳу анҳо)дан бундай ривоят қилинади: «Бир куни мен Пайғамбаримиз (соллаллоҳу алайҳи ва саллам)ни учратиб қолдим ва У зотни меҳмонга таклиф қилдим. У зот уйимизга ташриф буюрдилар ва мен уларга тамадди қилишлари учун гўшт билан пишлоқ келтирдим. У зот саҳобаларига: “Аллоҳнинг номи билан енглар”, дедилар. Пайғамбаримиз (соллаллоҳу алайҳи ва саллам) ва уларнинг саҳобалари овқатланишди. Аллоҳга қасамки, Пайғамбаримиз (соллаллоҳу алайҳи ва саллам)нинг баракотлари туфайли нон ва гўшт худди тегилмагандек турганини кўрдим, лекин у ерда 40 киши овқатланган эди. Сўнг Пайғамбаримиз (соллаллоҳу алайҳи ва саллам) менинг идишимдан сув ичдилар ва кетдилар. Шундан кейин мен ва оила аъзоларим қачон касал бўлсак ёки хайру баракот истасак, ўша сувдан ичиб Аллоҳнинг изни билан шифо топардик. Ризқимизга ҳам барака кирарди».\nПайғамбаримиз (соллаллоҳу алайҳи ва саллам)нинг вафотларидан сўнг Асмо бинти Язид Абдулмалик ибн Марвон давригача Шомда яшади. Ҳижрий 69 йилда вафот этди, Аллоҳ рози бўлсин.\nМоҳира Зуфарова тайёрлади | Hidoyat.uz


Чили соҳилларида 6,2 магнитудали зилзила юз берди » Ўзбекистон янгиликлари – Zamin.uz\nZAMIN.UZ / Дунё / 28 Ноябр 2015 года462\nЧили соҳилларидан шимолда 6,2 магнитудали зилзила юз берди, деб хабар беради «Корреспондент.net». Ер силкиниши 27 ноябрь, жума куни маҳаллий вақт бўйича 18:00 да қайд этилди. Зилзила эпимаркази Антофагаста шаҳридан 132 километр жануби-ғарбда, унинг ўчоғи эса 28,9 километр чуқурликда жойлашди. Қурбонлар ва вайронагарчиликлар ҳақида маълумот келиб тушмаган. Цунами хавфи эълон қилинмади. Манба: Daryo.uz